marsh-mellow/assamese_wikipedia huggingface dataset:
শইকীয়া () হৈছে  আহোম ৰাজ্যৰ আহোম সেনাবাহিনীৰ পাইক কৰ্মচাৰী তেওঁলোকৰ বংশধৰ সকলে ইয়াক এটা উপাধি হিচাপে বৰ্তমান ব্যৱহাৰ কৰে

 উৎপত্তি
শইকীয়া উপাধিটো আহোম ৰজাই দিয়া শ মানে হৈছে এশ অৰ্থাৎ এশ সৈন্য পৰিচালনা কৰা বিষয়াজনক শইকীয়া উপাধি দিয়া হৈছিল

পৌৰাণিক কালত ব্যৱহাৰ
আহোম ৰজাই অসমত পাইক প্ৰথাৰ প্ৰচলন কৰে এক পাইক (এজন সৈন্য) হৈছে আহোম সামৰিক বাহিনীৰ আটাইতকৈ ক্ষুদ্ৰতম একক এশজন পাইক পৰিচালনা কৰা বিষয়া জনক শইকীয়া বোলা হৈছিল শইকীয়াক নিযুক্তি দিয়াটো ফুকন (৬০০০ পাইকৰ পৰিচালনা কৰা বিষয়া) আৰু ৰাজখোৱা (২০০০ পৰা ৩০০০ পাইকৰ পৰিচালনা কৰা বিষয়া)ৰ দায়িত্ব আছিল পাইক সকলে শইকীয়াক বৰ্জন কৰিবলৈ অধিকাৰ দিয়া হৈছিল আৰু পচন্দৰ কোনো এজন বিষয়া নিযুক্তি দিবৰ বাবে অনুৰোধ কৰিব পাৰিছিল পাইকৰ ধৰ্ম বা গোষ্ঠী বিচাৰ নকৰাকৈ ইয়াৰ নিযুক্তি দিয়া হৈছিল

সাম্প্ৰতিক কালত ব্যৱহাৰ
বৰ্তমান এই উপাধিটো অসমৰ হিন্দু আৰু মুছলিম লোকসকলে ব্যৱহাৰ কৰে হিন্দু ধৰ্মৰ লোকসকলৰ ভিতৰত, শইকীয়া উপাধিটো বিভিন্ন জাতিৰ মাজত দেখিবলৈ পোৱা যায় যেনে - আহোম, চুতীয়া, কছাৰী, কৈৱৰ্ত, কোঁচ, কেওট, কায়স্থ, কলিতা 

শইকীয়া উপাধিৰ প্ৰসিদ্ধ ব্যক্তি
ভবেন্দ্ৰনাথ শইকীয়া, সাহিত্যিক, চলচ্চিত্ৰ পৰিচালক
হিতেশ্বৰ শইকীয়া, অসমৰ প্ৰাক্তন মুখ্যমন্ত্ৰী

লগতে চাওক
ফুকন
হাজৰিকা
পাঠক

শ্ৰেণী:উপাধি
শকুনি () হৈছে ধৃতৰাষ্ট্ৰৰ পত্নী গান্ধাৰীৰ ভায়েক আৰু দুৰ্যোধন ৰজাৰ মোমায়েক শকুনি বেচি সময় হস্তিনাপুৰত থাকি দুৰ্যোধনৰ মন্ত্ৰিত্ব কৰে তেওঁ উলূক আৰু বৃকাসুৰৰ পিতৃ তথা আৰশীৰ স্বামী আছিল

বংশলতা

   

 তথ্য সংগ্ৰহ 

শ্ৰেণী:মহাভাৰতৰ চৰিত্ৰ
শকুন্তলম' () ভাৰতীয় শাস্ত্ৰৰ বিখ্যাত বক্তা, সাহিত্যিক আৰু গৱেষক দুষ্যন্ত শ্ৰীধৰ পৰিচালিত সংস্কৃত ভাষাৰ এখন ঐতিহাসিক ছবি এইখন কালিদাসৰ অভিজ্ঞান শকুন্তলম গ্ৰন্থৰ অভিযোজন দেশিকা দয়া প্ৰডাকচনৰ অধীনত ছবিখন দুষ্যন্ত শ্ৰীধৰ আৰু শ্ৰীনিবাস কান্নাই প্ৰযোজনা কৰিছে অভিষেককাৰী শুভম চাৰাৱাট আৰু পায়ল শ্বেট্টীয়ে মুখ্য চৰিত্ৰত অভিনয় কৰিছে শুভমৰ শকুন্তলমৰ যোগেদি অভিষেক ঘটিছিলএইখন ১২ আগষ্ট ২০২২ তাৰিখে বিশ্ব সংস্কৃত দিৱস উপলক্ষে বুক-মাই-শ্বো ষ্ট্ৰীম  প্লেটফৰ্মত মুক্তি লাভ কৰিছিল
সমালোচনা
যোধপুৰত অনুষ্ঠিত হোৱা ৰাজস্থান আন্তঃৰাষ্ট্ৰীয় চলচ্চিত্ৰ মহোৎসৱ ২০২২ত ছবিখনে শ্ৰেষ্ঠ আঞ্চলিক পূৰ্ণদৈৰ্ঘ্য ছবিৰ বিশেষ দৰ্শকৰ পছন্দৰ বঁটা লাভ কৰিছিল বলীউড লোচাত তেজস পুনিয়াই ছবিখনক ৪ তাৰকাৰ বঁটা প্ৰদান কৰাৰ লগতে কয় যে, "শ্ৰীধৰে নিজৰ প্ৰথম ছবিখন অতি সুন্দৰভাৱে নিৰ্মাণ কৰিছে, আপুনি যিমানেই শকুন্তলম নপঢ়ক কিয়, এই ছবিখন চাবলৈ মন যাবই"

প্ৰসংগ

বাহ্যিক সংযোগ
 
শ্ৰেণী:সংস্কৃত চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতৰ জীৱনীমূলক নাট্যধৰ্মী চলচ্চিত্ৰ
শকুন্তলা আৰু শঙ্কৰ জোচেফ আলি () ১৯৮৪ চনত মুক্তিপ্ৰাপ্ত এখন অসমীয়া চলচ্চিত্ৰ এই  চলচ্চিত্ৰ খন নিপ বৰুৱাই পৰিচালনা কৰিছিল মুল ভূমিকাত আছিল নিপন গোস্বামী আৰু মৃদুলা বৰুৱা

কাহিনীৰ সাৰাংশ
শকুন্তলাই এক পৰিস্থিতিত পৰি নিজৰ পুত্ৰ সন্তানৰ সৈতে ঘৰ এৰি গুচি আহিবলগীয়া হয় অট' চালক শঙ্কৰ যোচেফ আলিয়ে শকুন্তলাক ভনী হিচাপে আশ্ৰয় প্ৰদান কৰে শঙ্কৰ নিজেই যিহেতু এগৰাকী মাউৰা গতিকে শকুন্তলাৰ সমস্যাসমূহ ভালদৰেই উপলব্ধি কৰিছিল শঙ্কৰে তেওঁৰ সতীৰ্থ অট'চালক সকলৰ সহায়ত শকুন্তলাৰ সন্তানটিক প্ৰতিপাল কৰা আৰম্ভ কৰে

অভিনয় শিল্পীসকল
মৃদুলা বৰুৱা (শকুন্তলা)
নিপন গোস্বামী  (শঙ্কৰ জোচেফ আলি)
তপন দাস (অকন)
আব্দুল মজিদ
অমলা কাকতি
বীণা দাস মান্না

সংগীত
ছবিখনৰ সংগীত পৰিচালনা কৰিছিল ৰমেন বৰুৱাই আৰু গীতৰ কথা আছিল কেশৱ মহন্তৰ

তথ্য সংগ্ৰহ

বাহ্যিক সংযোগ
 

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
শকুন্তলা চৌধুৰী (; জন্ম:২৫ জুন, ১৯২০  ২০ ফেব্ৰুৱাৰী, ২০২২), জনপ্ৰিয় নাম শকুন্তলা বাইদ, এগৰাকী গান্ধীবাদী ভাৰতীয় সমাজ কৰ্মী বিট্ৰিছৰ শাসন কালত অসমত জন্মগ্ৰহণ কৰা শকুন্তলা চৌধুৰী গান্ধীবাদী জীৱন শৈলী জনপ্ৰিয়কৰণৰ বাবে তেওঁৰ প্ৰতিশ্ৰুত আৰু একনিষ্ঠ কৰ্মৰ বাবে জনাজাত  ২০২২ চনৰ ২৬ জানুৱাৰী তাৰিখে ভাৰত চৰকাৰে তেওঁক পদ্মশ্ৰী বঁটাৰে বিভূষিত কৰিছিল

জীৱনপঞ্জী
কম বয়সতে, ১৯৪৭ চনত, চৌধুৰীয়ে কস্তুৰবা গান্ধী নেচনেল মেমৰিয়েল ট্ৰাষ্টৰ (কেজিএনএমটি) অসম শাখাত যোগদান কৰে আৰু গোটেই জীৱন ট্ৰাষ্টৰ সৈতে তেওঁৰ সম্পৰ্ক অব্যাহত ৰাখে ন্যাসৰ অসম শাখা গুৱাহাটীৰ দক্ষিণ শৰণীয়া পাহাৰত অৱস্থিত কস্তুৰবা আশ্ৰম বা শৰণীয়া আশ্ৰম নামেৰে জনাজাত ট্ৰাষ্টৰ এই শাখাটো ১৯৪৬ চনৰ ৯ জানুৱাৰীত মহাত্মা গান্ধীয়ে নিজেই উদ্বোধন কৰিছিল

গুৱাহাটীৰ সন্দিকৈ ছোৱালী মহাবিদ্যালয়ত শিক্ষা গ্ৰহণ কৰা শকুন্তলা চৌধুৰী গুৱাহাটীৰ তাৰিণীচৰণ চৌধুৰী (চমুকৈ টিচি) স্কুলৰ শিক্ষক ৰূপে কৰ্মৰত আছিল বিদ্যালয়ৰ শিক্ষক ৰূপে কাৰ্যনিৰ্বাহ কৰি থকাৰ সময়তে, শকুন্তলা অমলপ্ৰভা দাস নামৰ এগৰাকী গান্ধীবাদী ভক্তৰ সংস্পৰ্শলৈ আহে, যাৰ দেউতাকে আশ্ৰম স্থাপনৰ বাবে তেওঁক শৰণীয়া পাহাৰৰ সম্পত্তি দান কৰিছিল অমলপ্ৰভা দাসৰ অনুৰোধ অনুসৰি, চৌধুৰীয়ে আশ্ৰমত যোগদান কৰে আৰু গ্ৰাম সেৱিকা বিদ্যালয় চলোৱাৰ লগতে কেজিএনএমটিৰ অসম শাখা পৰিচালনা কৰাত সহায়ৰ হাত আগবঢ়ায় এসময়ত তেওঁ ট্ৰাষ্ট শাখাৰ কাৰ্যালয় সচিব হয় আৰু একেসময়তে টিচি স্কুলত শিক্ষক হিচাপেও কাম কৰে শকুন্তলা চৌধুৰীয়ে ১৯৫৫ চনত অমলপ্ৰভা দাসৰ পৰা কেজিএনএমটিৰ মুৰব্বীৰ খিতাপ লাভ কৰে আৰু ২০ বছৰ ধৰি সেই পদত অধিষ্ঠিত হৈ থাকে এই সময়ছোৱাত তেওঁ চীনা আক্ৰমণ, তিব্বতীয় শৰণাৰ্থী সংকট, ১৯৬০ চনৰ ভাষাৰ আলোড়ন আদিৰ দৰে বহুতো ঘটনাৰ সাক্ষী হয় তেওঁ আন্তঃৰাষ্ট্ৰীয় সীমাত শান্তি সেনা কাৰ্যকলাপৰ আয়োজন কৰিছিল

বিনোৱা ভাৱেৰ সৈতে সম্পৰ্ক
ভূ-দান আন্দোলনৰ হোতা বিনোৱা ভাৱেৰ সৈতে চৌধুৰী ওতপ্ৰোতভাৱে জড়িত আছিল তেওঁ বিনোৱা ভাৱেৰ সৈতে অসমৰ চুকে-কোণে থকা বিভিন্ন অঞ্চললৈ গৈছিল আৰু তেওঁৰ বক্তৃতাবোৰ হিন্দীৰ পৰা অসমীয়ালৈ অনুবাদ কৰাত সহায় কৰিছিল ভাৱে প্ৰতিষ্ঠা কৰা অসম অৰুণাচল সীমান্তৰ মৈত্ৰী আশ্ৰমৰ নেতৃত্ব দিছিল শকুন্তলাই শকুন্তলা ভূ-দান আন্দোলনৰ অন্তিম পৰ্যায়ত, অসমত বিনোৱা ভাৱে হাতত লোৱা ডেৰ বছৰীয়া পদযাত্ৰাৰো সক্ৰিয় অংশগ্ৰহণকাৰী আছিল 

বিনোৱা ভাৱে বিভিন্ন ভাষিক গোটৰ মাজত দেৱনাগৰী লিপিৰ প্ৰচাৰত আগ্ৰহী আছিল আৰু তেওঁৰ দৃষ্টান্ত গ্ৰহণ কৰি শকুন্তলা চৌধুৰীয়ে দেৱনাগৰী লিপিত "অসমীয়া বিশ্ব নগৰী" নামে এখন মাহেকীয়া আলোচনী আৰম্ভ কৰিছিল আৰু বহু বছৰ তাৰ সম্পাদক হৈ আছিল আলোচনীখন এতিয়াও গান্ধীবাদী আদৰ্শ, চিন্তা আৰু আধ্যাত্মিকতাৰ ওপৰত আলোকপাত কৰি প্ৰকাশ হৈ আছে চৌধুৰী ১৯৭৮ চনত বিনোৱা ভাৱে আৰম্ভ কৰা "গৰু বধ ৰোধ সত্যাগ্ৰহ"ৰ সৈতেও জড়িত আছিল

মৃত্যু
২০২২ চনৰ ২০ ফেব্ৰুৱাৰী তাৰিখে, ১০২ বছৰ বয়সত শকুন্তলা চৌধুৰীৰ মৃত্যু হয়

বঁটা আৰু স্বীকৃতি
 ২০১০ চনত মহিলা আৰু শিশু কল্যাণৰ বাবে চৌধুৰীক যমুনালাল বাজাজ বঁটা প্ৰদান কৰা হয়
 ২০২২ চনত সমাজ সেৱাৰ ক্ষেত্ৰত আগবঢ়োৱা উল্লেখনীয় অৱদানৰ বাবে ভাৰত চৰকাৰে তেওঁক তৃতীয় সৰ্বোচ্চ অসামৰিক সন্মান পদ্মশ্ৰী বঁটাৰে সন্মানিত কৰে এই বঁটা ঘোষণাৰ সময়ত তেওঁক ১০২ বছৰীয়া বৰ্ষীয়ান গান্ধীবাদী সমাজ-সেৱিকা ৰূপে স্বীকৃতি দিয়া হৈছিল

তথ্যসূত্ৰ

শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:পদ্মশ্ৰী বঁটা বিজয়ী
শকুন্তলা দলে গামলিন () এগৰাকী অৰুণাচল প্ৰদেশ-গোৱা-মিজোৰাম-কেন্দ্ৰীয় শাসিত অঞ্চল ( --- - ) কেডাৰৰ ভাৰতীয় প্ৰশাসনিক সেৱাৰ বিষয়া বৰ্তমান তেওঁ ভাৰত চৰকাৰৰ বাধাগ্ৰস্ত ব্যক্তিৰ সৱলীকৰণ বিভাগৰ সচিব হিচাপে কৰ্মৰত তেওঁ অৰুণাচল প্ৰদেশ চৰকাৰৰ মুখ্য সচিব ৰূপেও সেৱা আগবঢ়াইছিল উত্তৰ পূব ভাৰতৰ পৰা কেন্দ্ৰীয় মন্ত্ৰ্যালয়ত সচিব পৰ্যায়ৰ পদবীত অধিস্থিত তেওঁৱেই প্ৰথমগৰাকী মহিলা তেওঁ অসমৰ মিচিং জনগোষ্ঠীৰ প্ৰথমগৰাকী মহিলা আই এ এছ বিষয়া

 জন্ম আৰু শিক্ষা 
শকুন্তলা দলেৰ জন্ম হৈছিল ১৯৬১ চনৰ ২৩ মাৰ্চ তাৰিখে তেওঁ অসমৰ ভূতপূৰ্ব লোকসভাৰ সাংসদ ললিত কুমাৰ দলেৰ সাতগৰাকী সন্তানৰ ভিতৰত কনিষ্ঠতম তেওঁ দিল্লী বিশ্ববিদ্যালয়ৰ অন্তৰ্গত লে'ডী শ্ৰীৰাম কলেজ ফৰ ৱ'মেনৰ পৰা ইতিহাস বিষয়ত স্নাতক ডিগ্ৰী লাভ কৰে ইয়াৰ পিছত তেওঁ দিল্লী স্কুল অৱ্ ইক'নমিক্সৰ পৰা সমাজতত্ত্ব বিষয়ত স্নাতকোত্তৰ ডিগ্ৰী লাভ কৰে

 কেৰিয়াৰ 
৩০ বছৰ জোৰা কেৰিয়াৰত শকুন্তলা দলে গামলিনে ৰাজ্যিক আৰু কেন্দ্ৰীয় চৰকাৰৰ বিভিন্ন পদবীত বিষয়া হিচাপে নিয়োজিত হৈছিল আৰম্ভণিতে তেওঁ আন্দামান আৰু নিকোবৰ দ্বীপৰ কেন্দ্ৰীয় শাসিত অঞ্চল প্ৰশাসনৰ পৰ্য্যটন বিভাগৰ সঞ্চালক ৰূপে নিযুক্ত হৈছিল আন্দামান আৰু নিকোবৰ দ্বীপৰ পৰা আৰম্ভ কৰি অসম, অৰুণাচল প্ৰদেশক ধৰি দিল্লীৰ ৰাষ্ট্ৰীয় ৰাজধানী পৰিসৰৰ প্ৰশাসনলৈ, গামলিনে ভিন ভিন পদত কৰ্মৰত হৈছে কেন্দ্ৰীয় ডেপুটেশ্যনৰ অংশ হিচাপে তেওঁ স্বাস্থ্য আৰু পৰিয়াল কল্যাণ মন্ত্ৰ্যালয়, আৰু নৱ আৰু পুনৰ নৱীকৰণ যোগ্য শক্তি মন্ত্ৰ্যালয়তো কাৰ্যনিৰ্বাহ কৰিছিল ১৯৯৬ চনত শকুন্তলা দলে গামলিনক দিল্লী পৌৰনিগমৰ উপ-আয়ুক্ত হিচাপে নিযুক্তি দিয়া হৈছিল তেতিয়াৰ পৰা তেওঁ দিল্লীৰ বিভিন্ন ৰাজ্যিক আৰু কেন্দ্ৰীয় পৰ্যায়ৰ পদবীত নিযুক্ত হৈ আহিছে ২০১৫ চনৰ জানুৱাৰী মাহত তেওঁ দিল্লী ট্ৰেন্সক' লিমিটেডৰ অধ্যক্ষ নিযুক্ত হৈছিল দিল্লীৰ ৰাজধানী পৰিসৰ প্ৰশাসনৰ শক্তি বিভাগৰ প্ৰধান সচিব, উদ্যোগ বিভাগৰ প্ৰধান সচিবৰ, ইন্দ্ৰপ্ৰস্থ শক্তি উতপাদন ক'ম্পেনী লিমিটেড আৰু প্ৰগতি শক্তি ক'ৰ্প'ৰেচন লিমিটেডৰ অধ্যক্ষ আৰু দিল্লী শকি কোম্পানী লিমিটেডৰ মুখ্য কাৰ্যবাহী সঞ্চালকৰ দায়িত্বও শকুন্তলা দলে গামলিনে চম্ভালিছিল ২০১৫ চনৰ ১৫ মে' তাৰিখে দিল্লীৰ উপ-ৰাজ্যপালে তেওঁক মুখ্য সচিব হিচাপে নিযুক্তি দিছিল, আৰু ইয়াকে লৈ আম আদমী পাৰ্টীৰ চৰকাৰ আৰু উপ-ৰাজ্যপাল নাজীৱ জাঙৰ মাজত বিৰোধৰ সূত্ৰপাত ঘটিছিল

২০০২ চনত ৰাষ্ট্ৰসংঘৰ             সমাৱৰ্তনৰ অষ্টম সন্মিলনত ভাৰতীয় প্ৰতিনিধি দলত শকুন্তলা দলে গামলিন সদস্য হিচাপে নিৰ্বাচিত হৈছিল তেওঁ বিশ্ব বেংকৰ       -ৰ প্ৰশিক্ষণতো ভাগ লৈছিল হাৰ্ভাৰ্ড বিশ্ববিদ্যালয়ত বাণিজ্য পদ্ধতি আৰু সন্ধি বিষয়ত প্ৰশিক্ষণ প্ৰাপ্ত হোৱা শকুন্তলা দলে গামলিন ৰাষ্ট্ৰীয় ধঁপাত নিয়ন্ত্ৰণ কাৰ্যসূচী আৰু অ-সোঁচৰা ৰোগ কাৰ্যক্ৰমৰ মুখ্য বিষয়া হিচাপেও নিৰ্বাচিত হৈছিল

 ব্যক্তিগত জীৱন 
শকুন্তলা দলে গামলিনৰ পিতৃ ললিত কুমাৰ দলে অসম প্ৰদেশ কংগ্ৰেছ কমিটিৰ প্ৰাক্তন সভাপতি আৰু লখিমপুৰ লোকসভা সমষ্টিৰ পৰা সাংসদ আছিল ললিত কুমাৰ দলেই ঢকুৱাখনা বিধানসভা সমষ্টিৰ পৰা অসম বিধানসভাৰ বিধায়ক হোৱাৰ লগতে বন বিভাগৰ উপ মন্ত্ৰী (অসম) আৰু জনজাতি পৰিক্ৰমা আৰু সমবায় মন্ত্ৰী (অসম) হিচাপেও কাৰ্যনিৰ্বাহ কৰিছিল শকুন্তলা দলে গামলিনৰ স্বামী জাৰ'বাম গামলিন অৰুণাচল প্ৰদেশৰ মুখ্যমন্ত্ৰী আছিল জাৰ'বাম গামলিন দিল্লীৰ ছেইণ্ট ষ্টিফেনছ্ কলেজৰ প্ৰাক্তন ছাত্ৰ আছিল

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মিচিং জনগোষ্ঠীৰ ব্যক্তি
শ্ৰেণী:ভাৰতীয় প্ৰশাসনিক সেৱাৰ বিষয়া
শকুন্তলা দেৱী  () ২০২০ চনৰ  এখন ভাৰতীয় হিন্দী ভাষাৰ জীৱনীমূলক নাট্যধৰ্মী ছবি, যত "মানৱ কম্পিউটাৰ" বুলিও জনাজাত, গণিতজ্ঞ আৰু মানসিক কেলকুলেটৰ শকুন্তলা দেৱীৰ জীৱনৰ সন্ধান কৰা হৈছে ছবিৰ ৰচনা আৰু পৰিচালনা অনু মেননৰ আৰু প্ৰযোজনা চনী পিকচাৰ্ছ নেটৱৰ্ক ইণ্ডিয়া, এবুণ্ডেন্টিয়া এণ্টাৰটেইনমেণ্ট আৰু জিনিয়াছ ফিল্মছৰ আৰু বিদ্যা বালানে শকুন্তলা দেৱীৰ শিৰোনাম চৰিত্ৰত আৰু সন্যা মালহোত্ৰা, অমিত সাধ আৰু যীশু সেনগুপ্তাই সহযোগী চৰিত্ৰত অভিনয় কৰিছে  স্পন্দন চতুৰ্বেদীয়ে শিশু শকুন্তলাৰ ৰূপত, এটা কেমিঅ চৰিত্ৰত আত্মপ্ৰকাশ

মূল চিত্ৰগ্ৰহণ ২০১৯ চনৰ ছেপ্টেম্বৰৰ পৰা ২০১৯ চনৰ নৱেম্বৰ মাহলৈকে চলিছিল প্ৰথমে ২০২০ চনৰ মে' মাহত চিনেমা হলত মুক্তিৰ পৰিকল্পনা কৰা হৈছিল যদিও ভাৰতত ক'ভিড-১৯ মহামাৰীৰ বাবে মু্ক্তিত পলম হৈছিল পিছলৈ ৩১ জুলাই ২০২০ তাৰিখে ঈদ-আল-আধাৰ লগত সংগতি ৰাখি ছবিখন প্ৰত্যক্ষভাৱে আমাজন প্ৰাইম ভিডিঅ'ত অনলাইনত মুক্তি দিয়া হয় শকুন্তলা দেৱীত অভিনয়ৰ বাবে 
তথ্য সংগ্ৰহ

বাহ্যিক সংযোগ
 
 
     
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০২০ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:জীৱনীমূলক চলচ্চিত্ৰ
শকুন্তলা দেৱী (; ৪ নৱেম্বৰ ১৯২৯ - ২১ এপ্ৰিল ২০১৩) এগৰাকী ভাৰতীয় লেখিকা তথা মানৱ গণকযন্ত্ৰ তেওঁ মানৱ কম্পিউটাৰ নামে পৰিচিত"       ".  . 21  2013. সংগৃহীত হৈছে ৩০ নবেম্বৰ ২০১৫ ,  (21  2013). " , ' '    ,   83".    . সংগৃহীত হৈছে ৩০ নবেম্বৰ ২০১৫ :  ".  . 22  2013. সংগৃহীত হৈছে ৩০ নবেম্বৰ ২০১৫ ,  . ( 1990). "       ".  (  , ,  ) 14 (3): 259274. :10.10160160-2896(90)90019-. সংগৃহীত হৈছে ৩০ নবেম্বৰ ২০১৫ ": ' ' '  ".  . 22  2013. সংগৃহীত হৈছে ৩০ নবেম্বৰ ২০১৫  তেওঁৰ অসাধাৰণ গণন ক্ষমতাৰ বাবে তেওঁক ১৯৮২ চনত গীনিছ বুক অব ৱৰ্ল্ড ৰেকৰ্ডচ্ত অন্তৰ্ভুক্ত কৰা হৈছে":  ".  . 22  2013. সংগৃহীত হৈছে ৩০ নবেম্বৰ ২০১৫ 

তেওঁ এগৰাকী লেখিকা হিচাপে কেইবাখনো কিতাপ লিখিছে যাৰ ভিতৰত গণিত, সাঁথৰ বা প্ৰহেলিকা আৰু জ্যোতিৰ্বিজ্ঞানৰ ওপৰত আধাৰিত কিতাপ আৰু উপন্যাস আছে তদুপৰি তেওঁক সমকামিতাৰ ওপৰত অধ্যয়ন কৰি কিতাপ লিখা প্ৰথম ভাৰতীয় বুলি গণ্য কৰা হয়

 জীৱনী 
শকুন্তলা দেৱী ১৯২৯ চনৰ ৪ নৱেম্বৰত ভাৰতৰ বাংগালোৰৰ এক কন্নড় ব্ৰাহ্মণ পৰিয়ালত জন্ম গ্ৰহণ কৰে বাল্যকালত শকুন্তলাৰ অসাধাৰণ স্মৰণ শক্তি আৰু সংখ্যা গণনাৰ দক্ষতাক তেওঁৰ দেউতাকে গুৰুত্ব দিয়া নাছিল যদিও মাত্ৰ তিনি বছৰ বয়সত তেওঁ তাচৰ বিভিন্ন কৌশল আয়ত্ত কৰি পেলাইছিল প্ৰথমে শকুন্তলাৰ দেউতাক এটি চাৰ্কেচৰ দলত আছিল পিছত তেওঁ সেই দল এৰি জীয়ৰীক লৈ বিভিন্ন ঠাইত "ৰ'ড শ্ব" কৰিবলৈ ধৰিলে তেওঁৰ কোনো আনুষ্ঠানিক শিক্ষা নাছিল মাত্ৰ ছয় বছৰ বয়সত শকুন্তলায়ে মহীশুৰ বিশ্ববিদ্যালয়ত তেওঁৰ অসাধাৰণ এই দক্ষতাৰ প্ৰদৰ্শনী কৰে ১৯৪৪ চনত শকুন্তলা তেওঁৰ পিতৃৰ লগত লণ্ডনলৈ যায় ইয়াৰ পিছত ১৯৬০ৰ মাজৰ সময়ত তেওঁ ভাৰতলৈ ঘূৰি আহে"'  ,  ". !  . 22  2013. সংগৃহীত হৈছে ৩০ নবেম্বৰ ২০১৫ 

 মানৱ কম্পিউটাৰ 
শকুন্তলা দেৱীৰ এই অসাধাৰণ ক্ষমতা প্ৰকাশ পালে আৰু সমস্ত বিশ্ব ব্যাপী ইয়াৰ প্ৰদৰ্শনী আৰম্ভ হয় ১৯৫০ চনত ইউৰোপত,১৯৭৬ চনত নিউইয়ৰ্কত এই প্ৰদৰ্শনী অনুষ্ঠিত হয় ১৯৮৮ চনত আমেৰিকা যুক্তৰাষ্ট্ৰ ভ্ৰমণৰ সময়ত কেলিফৰ্নিয়া বিশ্ববিদ্যালয়ৰ মনোবিজ্ঞানৰ অধ্যাপক আৰ্থাৰ জেচনে তেওঁৰ ওপৰত গৱেষণা কৰে তেওঁ শকুন্তলা দেৱীৰ মানসিক দক্ষতাৰ ওপৰত বহু পৰীক্ষা-নিৰীক্ষা কৰিছিল জেচনে ১৯৯০ চনত তেওঁৰ একাডেমীক জাৰ্নেলত এইবুলি লিখিছিল যে, ৬১,৬২৯,৮৭৫ৰ ঘনমূল আৰু ১৭০,৮৫৯,৩৭৫ৰ সপ্তমূল কৰোঁতে শকুন্তলা দেৱীয়ে জেচনে নোটবুকত লিখাৰ আগতেই ইয়াৰ উত্তৰ ৩৯৫ আৰু ১৫ কৈ দিয়ে

 মৃত্যু 
২০১৩ চনৰ ২১ এপ্ৰিলত শকুন্তলা দেৱীৰ বাংগালোৰত শ্বাস-প্ৰশ্বাস জনিত কাৰণত ৮৩ বছৰত মৃত্যু হয় তেওঁ বহুদিন ধৰি হৃদযন্ত্ৰ আৰু বৃক্কৰ সমস্যাত ভুগি আছিল

২০১৩ চনৰ ৪ নভেম্বৰত তেওঁৰ ৮৪ তম জন্ম দিৱসত গুগ'লে তেওঁলৈ শ্ৰদ্ধা নিবেদন কৰিবলৈ বিশেষ ডুড'ল তৈয়াৰ কৰিছিল (4  2013) " ' 84     ".    .   4  2013.

সৃষ্টিশীল মাধ্যমত অভিযোজনা
শকুন্তলা দেৱীৰ জীৱন আৰু কৰ্ম-আধাৰিত এখন হিন্দী ভাষাৰ আত্মজীৱনীমূলক ছবি ২০২০ চনৰ ৩১ জুলাই তাৰিখে মুক্তি দিয়া হ'ব অভিনেত্ৰী বিদ্যা বালনে মুখ্য চৰিত্ৰটিত অভিনয় কৰা এই ছবিখন প্ৰযোজনা কৰিছে ছনি পিকচাৰ্ছ নেটৱৰ্কছ প্ৰডাকচনছ আৰু আবোনডাটিয়া এণ্টাৰটেইনমেইণ্টৰ বিক্ৰম মালহোত্ৰাই উল্লেখ্য যে, ক'ভিড-১৯ বিশ্বমাৰীৰ হেতু ছবিখন ৰাজহুৱা চিত্ৰগৃহত মুকলি কৰাৰ পৰিৱৰ্তে অ'ভাৰ-দ্য-টপ () সেৱা এমাজন প্ৰাইম ভিডিঅ'ত মুক্তি দিয়া হ'ব ছবিখন পৰিচালনা কৰিছে অনু মেননে

 তথ্য সংগ্ৰহ 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:সমাজকৰ্মী
শকুন্তলা পাৰাঞ্জপ্য(; ১৭ জানুৱাৰী ১৯০৬  ৩ মে' ২০০০) এগৰাকী ভাৰতীয় লেখিকা, অভিনেত্ৰী আৰু এগৰাকী বিশিষ্ট সমাজকৰ্মী ১৯৫৮৬৪ চনৰ ভিতৰত তেওঁ মহাৰাষ্ট্ৰ বিধান পৰিষদৰ সদস্য আছিল, আৰু ১৯৬৪৭০ চনৰ ভিতৰত ৰাজ্যসভাৰ মনোনীত সদস্য হিচাপে কাৰ্যনিৰ্বাহ কৰিছিল      1952   .           ১৯৯১ চনত ঔপনিৱেশিক আৰু উত্তৰ ঔপনিৱেশিক যুগত বিশেষকৈ পৰিয়াল পৰিকল্পনাৰ ক্ষেত্ৰত অগ্ৰণী কামৰ স্বীকৃতি হিচাপে তেওঁক ভাৰত গণৰাজ্যৰ তৃতীয় সৰ্বোচ্চ অসামৰিক বঁটা পদ্মভূষণ বঁটা প্ৰদান কৰা হয়
জীৱন
শকুন্তলাই কেম্ব্ৰিজৰ নিউনহাম কলেজত গাণিতিক ট্ৰাইপ'ছৰ বাবে অধ্যয়ন কৰিছিল১৯২৯ চনত তাতেই স্নাতক ডিগ্ৰী লাভ কৰা শকুন্তলাই পিছৰ বছৰত লণ্ডন বিশ্ববিদ্যালয়ৰ পৰা শিক্ষাত ডিপ্লমা লাভ কৰে শকুন্তলা ১৯৩০ চনত চুইজাৰলেণ্ডৰ জেনেভাত থকা আন্তঃৰাষ্ট্ৰীয় শ্ৰমিক সংস্থাৰ সৈতে কাম কৰিছিল !    ,8  2002. ১৯৩০-৪০ৰ দশকত মাৰাঠী আৰু হিন্দী কিছুমান চিনেমাতো অভিনয় কৰিছিল শকুন্তলাই মাৰাঠী ভাষাত বহুতো নাট,আৰু উপন্যাস ৰচনা কৰিছিল তেওঁৰ কিছুমান কাম ইংৰাজীত কৰা হৈছিল শকুন্তলাৰ মাৰাঠী কাহিনীৰ আধাৰত নিৰ্মিত এখন হিন্দী শিশু চিনেমা য়েহ হায় চক্কড় বক্কড় বুম্বে ব ২০০৩ চনত মুক্তি লাভ কৰে ৰাছিয়াৰ এগৰাকী চিত্ৰশিল্পী ইউৰা স্লেপটজফৰ সৈতে অলপ সময়ৰ বাবে শকুন্তলা বিবাহপাশত আবদ্ধ হয় ১৯৩৮ চনত এই দম্পতীটোৰ কন্যা ছাই পাৰাঞ্জপ্যেৰ জন্ম হয়      ছাইৰ জন্মৰ কিছু সময়ৰ পিছতে তেওঁ ইউৰাৰ লগত বিবাহ বিচ্ছেদ কৰে আৰু ছাইক নিজৰ পিতৃৰ ঘৰতে ডাঙৰ-দীঘল কৰে ছাই পাৰাঞ্জপ্য এগৰাকী হিন্দী চিনেমা পৰিচালক আৰু চিত্ৰনাট্যকাৰ কমেডী আৰু শিশু চিনেমাৰ বাবে তেওঁ পৰিচিত ১৯৯১ চনত ভাৰত চৰকাৰে শকুন্তলাক ঔপনিৱেশিক আৰু উত্তৰ ঔপনিৱেশিক যুগত বিশেষকৈ পৰিয়াল পৰিকল্পনাত তেওঁৰ উল্লেখযোগ্য অৱদানৰ স্বীকৃতি হিচাপে পদ্মভূষণ বঁটা প্ৰদান কৰে    , 1991, ,  .  , , , 2006.
তথ্যচিত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:পদ্মভূষণ বঁটা বিজয়ী
শকুন্তলা মজুমদাৰ ( জন্ম ১৯৬৪); এগৰাকী ভাৰতীয় পশু অধিকাৰ কৰ্মী যিয়ে থানেৰ " প্ৰাণীৰ ওপৰত নিষ্ঠুৰতা প্ৰতিৰোধ সমাজ"ৰ বাবে উচৰ্গিত মনোভাবেৰে কৰা কামৰ বাবে নাৰী শক্তিপুৰস্কাৰ বঁটা লাভ কৰিছিল

জীৱন
১৯৬৪ চনৰ ওচৰা-ওচৰিকৈ তেওঁৰ জন্ম হৈছিল

২০০২ চনত মজুমদাৰ আৰু আন ছয়জন ব্যক্তিয়ে থানেত ছচাইটি ফৰ প্ৰটেকচন অৱ ক্ৰুৱেলটি টু এনিমেলছ () শাখা গঠন কৰে

২০১৬ চনত মজুমদাৰক আন্তঃৰাষ্ট্ৰীয় নাৰী দিৱসৰ দিনা নাৰী শক্তিৰ সন্মান লাভ কৰিবলৈ নিৰ্বাচিত কৰা হয় নতুন দিল্লীৰ ৰাষ্ট্ৰপতি ভৱনত ভাৰতৰ ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে সেইদিনা আন চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়

২০১৭ চনত তেওঁ আৰু থানে এছ পি চি এৰ মাজত স্থানীয় কৰ্তৃপক্ষৰ সৈতে দুটা ৰাষ্টাত ঘুৰি ফুৰা কুকুৰক লৈ বিবাদ হৈছিল কুকুৰকেইটাই আক্ৰমণাত্মক আচৰণ কৰাৰ লগতে একাংশ নাগৰিকক ভয় দেখুৱাই থকাৰ বাবে কৰ্তৃপক্ষই বিচাৰিছিল যে কুকুৰকেইটাক ৰাজপথৰ পৰা আঁতৰাই দিয়া হওক মজুমদাৰে কুকুৰ দুটাক উদ্ধাৰ কৰি চিকিৎসকৰ দ্বাৰা পৰীক্ষা কৰাৰ প্ৰস্তাব দিলে, আৰু কলে যে সম্পূৰ্ণ সুস্থ হোৱাৰ পিছত কুকুৰ দুটাক পুনৰ সিহতৰ প্ৰাকৃতিক পৰিবেশ ৰাস্তাতে ৰখা হ'ব কুকুৰ দুটাৰ অধিকাৰ সন্দৰ্ভত বিতৰ্ক চলি আছিল মজুমদাৰে উচচতম ন্যায়ালয়ে ৰাষ্টাত চৰিফুৰা কুকুৰৰো অধিকাৰ আছে বুলি  কোৱা এখন আইনৰ সম্পৰ্কে অৱগত নাছিল যদিও, তেওঁ কুকুৰবোৰক উদ্ধাৰ কৰি বীজাণুমুক্ত আৰু প্ৰজনন নিয়ন্ত্ৰণ (স্টেৰিলাইজ) কৰাৰ ব্যৱস্থা কৰিব পাৰিছিল, কিন্তু তাৰ পিছত সিহঁতক পুনৰ প্ৰাকৃতিক পৰিবেশত এৰি দিয়াৰ ব্যৱস্থা কৰিছিল

২০২০ চনৰ ফেব্ৰুৱাৰী মাহত কৰনা মহামাৰীৰ প্ৰাৰম্ভিক সপ্তাহকেইটাত ইয়াৰ ফলত কৰনা ভাইৰাছ বিয়পিব পাৰে বুলি ভয়ত পথৰ জীৱ-জন্তু স্পৰ্শ নকৰিবলৈ উৎসাহিত কৰা পোষ্টাৰ উলিওৱা হৈছিল তেওঁ আৰু মনেকা গান্ধীয়ে পোষ্টাৰবোৰ আঁতৰাবলৈ কৈছিল তেওঁলোকে বিশ্ব স্বাস্থ্য সংস্থাৰ পৰামৰ্শ পুনৰবাৰ উল্লেখ কৰি এই ভয় যে ভিত্তিহীন তাক বুজাইছিল
পিছলৈ তেওঁ আৰু এছ পি চি এ গোটে ঘোঁৰাৰ কল্যাণক সংগঠিত কৰাৰ ভূমিকা গ্ৰহণ কৰে ঘোঁৰাৰ সহায়ত পৰ্যটকক অনা নিয়াৰ সুবিধা কৰি দিয়া হৈছিল যদিও লকডাউনৰ বাবে এই অনুজ্ঞাপত্ৰবিহীন ঘোঁৰাবোৰে কোনো পইচা লোৱা নাছিল কোনো উপাৰ্জন নোহোৱাৰ ফলত মালিকসকলে তেওঁলোকক খুৱাব নোৱাৰা সময়ত  এছপিচিএই সহায় কৰিছিল

তথ্য সূত্ৰ
হিন্দু ধৰ্মগ্ৰন্থত শকুন্তলা (, ) হল দুষ্যন্তৰ পত্নী আৰু সম্ৰাট ভৰতৰ মাতৃ তেওঁৰ কাহিনী মহাভাৰতত উল্লেখ আছে আৰু বহু লেখকে নাটক ৰচিছে, তেওঁ কালিদাসৰ নাটক 'অভিজ্ঞানম শকুন্তলম' নাটকৰ সুবিখ্যাত ৰূপটি আছিল

ব্যুৎপত্তি
কণ্বমুনি তেওঁক বনত শকুন্ত () পখিৰ দ্বাৰা ৰক্ষিত শিশু হিচাবে পাইছিল যাৰ বাবে, তেওঁৰ নাম শকুন্তলা () ৰখা হয়, যাৰ অৰ্থ শকুন্তা-সুৰক্ষিত

মহাভাৰতৰ আদি পৰ্বত কণ্বমুনি কয় -
          ,
,        (-).

 জন্ম আৰু শৈশৱ 
ঋষি বিশ্বামিত্ৰৰ ঔৰসত অপ্সৰা মেনকাৰ গৰ্ভত শকুন্তলাৰ জন্ম হয় দেৱৰাজ ইন্দ্ৰ বিশ্বামিত্ৰৰ তপস্যা ভঙ্গ কৰিবলৈ মেনকাক তেওঁৰ নিকট প্ৰেৰণ কৰে মেনকা তেওঁৰ কামত সফল হয় তেওঁৰ ৰূপ লাৱণ্যৰ মোহত বিশ্বামিত্ৰ বিচলিত হয় সংযম হেৰুৱাই তেওঁ মেনকাৰ সৈতে শাৰীৰিক সম্পৰ্ক স্থাপন কৰে দীৰ্ঘকাল এইভাৱে যৌনসংগম কৰাৰ ফলত বিশ্বামিত্ৰৰ ঔৰসত মেনকা গৰ্ভৱতী হয় উভয়ৰ মিলনৰ ফলত এটি শিশু কন্যাৰ জন্ম হয় তপস্যা বিফল হোৱাত ক্ৰুদ্ধ হৈ বিশ্বামিত্ৰ মেনকা আৰু তেওঁৰ কন্যাক পৰিত্যাগ কৰি গুছি যায় ইয়াৰ পিছত মেনকাও তেওঁৰ শিশু কন্যাক এখন হাবিত পৰিত্যাগ কৰি আঁতৰি যায় ঋষি কণ্ব সেই কন্যাটিক শকুন্ত পক্ষীপৰিবৃত অৱস্থাত উদ্ধাৰ কৰে তেওঁ শিশুটিৰ নামকৰণ কৰে শকুন্তলা ইয়াৰ পিছত শকুন্তলাক নিজ আশ্ৰমত আনি লালন পালন কৰে

 দুষ্যন্ত-শকুন্তলাৰ প্ৰেম, বিবাহ, বিচ্ছেদ আৰু পুনৰ্মিলন 
দুষ্যন্তৰ মিলন, বিবাহ, বিচ্ছেদ আৰু তেওঁৰ ৰাণী শকুন্তালাৰ সৈতে পুনৰ্মিলনৰ কাহিনীটোক মহাভাৰত আৰু সংস্কৃত মহাকবি কালিদাসৰ অভিজ্ঞানম শকুন্তলমই অমৰ কৰি তুলিছে

দুষ্যন্ত মৃগয়া কৰিবলৈ গৈ কাণ্বমুনিৰ আশ্ৰমত শকুন্তলাৰ সৈতে দেখা হয়, যি বিশ্বামিত্ৰ আৰু মেনকাৰ কন্যা আছিল তেওঁ শকুন্তলাক দেখি মুগ্ধ হয় আৰু সন্মতি মৰ্মে কণ্বমুনিৰ আশ্ৰমত শকুন্তলাৰ সৈতে গন্ধৰ্ব বিবাহ কৰায় যাবৰ সময়ত, দুষ্যন্তই শকুন্তলাক তেওঁৰ প্ৰেমৰ চিহ্ন হিচাবে এটি ৰাজকীয় আঙুঠি দিয়ে আৰু প্ৰতিশ্ৰুতি দিয়ে যে সি তেওঁক লবলৈ আহিব

কিন্তু দুষ্যন্ত যেতিয়া ৰজা হয়, তেতিয়া তেওঁ ৰাজ্যৰ ক্ষেত্ৰত বহু বছৰৰ বাবে খুব শোষিত হৈ পৰে, ইপিনে শকুন্তলা অপেক্ষা কৰি হতাশ এদিন, দুৰ্বাসা ঋষি আধ্যাত্মিক পৰিদৰ্শন কৰে, কিন্তু শকুন্তলা, যিয়ে দুষ্যন্তৰ প্ৰেমৰ প্ৰতি খুব মগ্ন হৈ আছিল, তেওঁ দুৰ্বাসা ঋষিৰ উপস্থিতি ধৰিব নোৱাৰে আৰু যাৰ কথাত মগ্ন হৈ আছে তেওঁ তেওঁক পাহৰি যাব বুলি দুৰ্বাসা ঋষিয়ে তেওঁক অপমান কৰা বুলি ভাবি শকুন্তলাক অভিশাপ দিয়ে শকুন্তলাই ক্ষমা খোজাত তেওঁ দিয়া কিবা চিহ্ন যদি দেখুৱাব পাৰে তেন্তে চিনি পাব বুলি জনায়

শকুন্তলা যেতিয়া স্বামীৰ গৃহলৈ অৰ্থাৎ হস্তিনাপুৰলৈ যায় তেতিয়া সিহঁতৰ প্ৰেমৰ চিহ্ন হিচাপে থকা আঙুঠিটো এখন নদীত পৰি যায়, যিটোক এটা মাছে খাই পেলায় আৰু তেতিয়া তেওঁৰ হাতত তেনে কোনো চিহ্ন প্ৰমাণ হিচাপে নাছিল

দুষ্যন্ত শকুন্তলাক স্মৰণ কৰিব নোৱাৰে কিন্তু তেওঁৰ স্মৃতি আৰু ভালপোৱা পুনৰ জাগ্ৰত হয় যেতিয়া সেই মাছে খোৱা আঙুঠিটোৰ পুনৰুদ্ধাৰ হয় পিছত ৰাজপ্ৰসাদত আনি শকুন্তলাক বিয়াহ কৰায়, যি তেওঁৰ ৰাণী আৰু তেওঁৰ পুত্ৰ ভৰতৰ মাতৃ হয়

 চিত্ৰ বিথিকা

তথ্য সংগ্ৰহ

বাহ্যিক সংযোগ
 

শ্ৰেণী:মহাভাৰতৰ চৰিত্ৰ
শক্তিৰ নাৰী স্বৰূপ শক্তি দেৱীৰ মূৰ্তি

হিন্দু ধৰ্মত শক্তি (দেৱনাগৰী: ; আক্ষৰিক অৰ্থ: 'শক্তি, ক্ষমতা, প্ৰচেষ্টা, বল, সামৰ্থ্য') হৈছে সকলো অস্তিত্বৰ অন্তৰ্নিহিত আৰু আধাৰস্বৰূপ "সাৰ্বজনীন শক্তি" মূলতঃ নাৰীসুলভ বুলি ধাৰণা কৰা শক্তিয়ে পুৰুষ দেৱতাৰ ব্যক্তিত্ব বা শক্তিক বুজায় আৰু প্ৰায়ে হিন্দু দেৱতাৰ পত্নী হিচাপে গণ্য কৰা হয়:.-.

তান্ত্ৰিক শক্তিবাদত শক্তি হৈছে ব্ৰহ্মৰ সৈতে মিল থকা অগ্ৰণী দেৱী পৌৰাণিক হিন্দু ধৰ্মত শিৱ আৰু শক্তি হৈছে এজন আনজনৰ পৰিপূৰক পুৰুষ আৰু নাৰী বিশুদ্ধ চেতনা স্বৰূপ পুৰুষ দেৱতািু শক্তি স্বৰূপা নাৰী দেৱী প্ৰকৃতিৰ সৈতে সন্মিলিত হৈ সৃষ্টিশীল শক্তিৰ জৰিয়তে বিশ্বব্ৰহ্মাণ্ড সৃষ্টি কৰে

শক্তি পূজাৰ লগত জড়িত লোকৰ বৰ্ণনাৰ বাবে শাক্ত শব্দ ব্যৱহাৰ কৰা হয় শাক্ত পীঠবোৰ হৈছে তীৰ্থ, যিবোৰ শক্তিৰ পবিত্ৰ স্থান বুলি বিশ্বাস কৰা হয়

পৌৰাণিক বিশ্বাস
পৌৰাণিক হিন্দু ধৰ্মত শক্তি হৈছে হিন্দু দেৱতাসকলৰ "শক্তিশালী পাৰ্থিৱ শক্তি" "ঈশ্বৰ আৰু তেওঁৰ শক্তি একেলগে নিৰপেক্ষতাক প্ৰতিনিধিত্ব কৰে, দেৱতাসকল অসক্ৰিয় অনন্তকাল, দেৱীসকল সক্ৰিয় কালৰ প্ৰতীক" শক্তিক সাধাৰণতে কোনো নিৰ্দিষ্ট হিন্দু দেৱতা বিশেষকৈ শিৱৰ পত্নী হিচাপে চিহ্নিত কৰা হয়, বিভিন্ন সময়ত শক্তিয়ে দুৰ্গা, কালি আৰু পাৰ্বতী হিচাপে অৱতাৰ লয় "বিষ্ণুৰ সৈতে মিল থকা ঐশ্বৰিক শক্তিৰ প্ৰকাশ হিচাপে শক্তিৰ এটা ৰূপ হৈছে লক্ষ্মী" হিন্দু প্ৰথাত পুৰুষৰ পত্নীক তেওঁৰ শক্তি বুলি গণ্য কৰা হয় ৰামায়ণত ৰামৰ পত্নী সীতা আছিল তেওঁৰ শক্তি; মহাভাৰতত দ্ৰৌপদী পাণ্ডৱসকলৰ শক্তি আছিল

পুৰাণসমূহত শক্তি দেৱীক গুৰুত্ব আৰোপ কৰা হৈছে মাৰ্কণ্ডেয় পুৰাণত শক্তিক সৃষ্টি, পালন আৰু ধ্বংসৰ তদাৰক কৰা "বিশুদ্ধ চেতনা" হিচাপে ধাৰণা কৰা হৈছে; আৰু শক্তিক প্ৰকৃতিৰ ৰূপত চিত্ৰিত কৰা হৈছে

দেৱী ভাগৱত পুৰাণত ব্ৰহ্মক পুৰুষ আৰু নাৰী উভয়, পুৰুষ আৰু প্ৰকৃতি, শিৱ আৰু দেৱী হিচাপে উপস্থাপন কৰা হৈছে দেৱী ভাগৱত পুৰাণত প্ৰকৃতিৰ শক্তিক তিনিটা গুণ: সত্ত্ব (শান্ত আৰু সুষম), ৰজ (আবেগিক আৰু সক্ৰিয়), আৰু তম (অলস আৰু নিষ্ক্ৰিয়) আৰোপ কৰা হৈছে

দেৱী ভাগৱত পুৰাণ, কালিকা পুৰাণ, মাৰ্কণ্ডেয় পুৰাণ, মহাভাগৱত পুৰাণ আদি শাস্ত্ৰসমূহে শক্তিক সকলো দেৱতাৰ ওপৰত সৰ্বোচ্চ স্থান দিছিল আৰু তেওঁৰ পূজাৰ প্ৰচাৰ কৰিছিল

তথ্য সংগ্ৰহ

শ্ৰেণী:হিন্দু দেৱী
শক্তি কাপুৰ () ভাৰতৰ হিন্দী চলচ্চিত্ৰ জগতৰ এগৰাকী অভিনেতা তেওঁৰ প্ৰকৃত নাম সুনীল সিকান্দাৰলাল কাপুৰ (  ) হিন্দী চলচ্চিত্ৰত তেওঁ খলনায়ক আৰু কমেডিয়ান চৰিত্ৰত অভিনয় কৰাৰ বাবে বেছি পৰিচিত, তেওঁ কৰ্মজীৱনত ৭০০খনৰো অধিক চলচ্চিত্ৰত অভিনয় কৰিছে ১৯৮০ আৰু ১৯৯০ৰ দশকত, শক্তি কাপুৰে অভিনেতা অসৰানী আৰু কাদেৰ খানৰ সৈতে ১০০খনৰো অধিক চলচ্চিত্ৰত ব্যংগাত্মক বা খলনায়ক হিচাপে একেলগে কাম কৰিছে তেওঁ ২০১১ চনত ভাৰতীয় ৰিয়েলিটি শ্ব 'বিগ বস'ৰ প্ৰতিযোগী আছিল

 প্ৰাৰম্ভিক জীৱন 
১৯৫২ চনৰ ৩ চেপ্টেম্বৰত ভাৰতৰ দিল্লীত পঞ্জাবী পৰিবাৰত শক্তি কাপুৰৰ জন্ম হৈছিল তেওঁৰ পিতৃ নতুন দিল্লীৰ কানাট প্লেচত দৰ্জীৰ দোকান চলাইছিল বলিউডত দীৰ্ঘ সংগ্ৰামৰ অন্তত, সুনীল দত্ত যেতিয়া তেওঁৰ পুত্ৰ সঞ্জয়ক প্ৰবৃত্ত কৰাৰ বাবে ৰকি বনাইছিল তেতিয়া তেওঁক স্পট কৰিছিল তাৰপিছত তেওঁক চলচ্চিত্ৰৰ প্ৰতিপক্ষ হিচাবে নিক্ষেপ কৰা হৈছিল তেতিয়া সুনীল দত্তই অনুভৱ কৰিছিল যে তেওঁৰ প্ৰকৃত নাম সুনীল সিকান্দৰলাল কাপুৰ তেওঁৰ নামটো খলনায়কৰ বাবে উপযুক্ত নহয় আৰু এইদৰে তেওঁৰ নাম সলনি কৰি শক্তি কাপুৰ ৰখা হয়

তেওঁ শক্তি কাপুৰ নামেৰে এক আইকনিক ভিলেন পায় বলিউডত চলচ্চিত্ৰখনত তেওঁৰ অভিনীত চৰিত্ৰ আৰ ডি ব্যাপক প্ৰশংসা লাভ কৰে

 ব্যক্তিগত জীৱন 
১৯৮২ চনত তেওঁ শিৱাংগী কাপুৰৰ সৈতে বিবাহপাশত আবদ্ধ হয় সিহঁতৰ দুই সন্তান; সিদ্ধান্ত কাপুৰ এগৰাকী অভিনেতা আৰু ডি.জে. (ডিস্ক জকি) সহকাৰী পৰিচালক আৰু কন্যা শ্ৰদ্ধা কাপুৰ বৰ্তমান সময়ৰ এগৰাকী জনপ্ৰিয় বলিউড অভিনেত্ৰী তেওঁ মুম্বাইৰ জুহুত বাস কৰে

 বঁটা আৰু মনোনয়ন 
 ১৯৮৪: মনোনীত: ফিল্মফেয়াৰ বেষ্ট কমেডিয়ান এৱাৰ্ড  মাৱালী
 ১৯৮৫: মনোনীত: ফিল্মফেয়াৰ বেষ্ট কমেডিয়ান এৱাৰ্ড তহফা
 ১৯৯৫: ফিল্মফেয়াৰ বেষ্ট কমেডিয়ান এৱাৰ্ড  ৰাজা বাবু
 ১৯৯৫: মনোনীত: ফিল্মফেয়াৰ বেষ্ট কমেডিয়ান এৱাৰ্ড  আন্দাজ অপনা অপনা
 ১৯৯৭: মনোনীত: ফিল্মফেয়াৰ বেষ্ট কমেডিয়ান এৱাৰ্ড  লফাৰ
 ১৯৯৮: মনোনীত: ফিল্মফেয়াৰ বেষ্ট কমেডিয়ান এৱাৰ্ড  যুড়ৱা

 টেলিভিচন 
 চন শ্ব চৰিত্ৰ চেনেল টোকা ২০০৭  নাচ বালিয়ে ৩  চেলিব্ৰিটী কনটেষ্টেণ্ট ষ্টাৰ প্লাচ পত্নী শিৱাংগীৰ সৈতে ২০১১  বিগ বস ৫ কালাৰ্চ টিভি  উচ্ছেদ সাপ্তাহিক ৪, ২৮ দিন

 তথ্য সংগ্ৰহ 

 বাহ্যিক সংযোগ 
 
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:ফিল্মফেয়াৰ বঁটা বিজয়ী
শ্ৰেণী:জীৱিত ব্যক্তি
শক্তি চট্টোপাধ্যায় বঙালী ভাষাত হাংৰি আন্দোলনৰ প্ৰখ্যাত কবি ১৯৩৪ চনৰ ২৫ নভেম্বৰ তেওঁৰ জন্ম; মৃত্যু ১৯৯৫ চনৰ ২৩ মাৰ্চ ১৯৮৩ চনৰ বঙালী ভাষাৰ সাহিত্য অকাডেমি বঁটা লাভ কৰিছিল 
সাহিত্যকৃতি
হে প্ৰেম হে নৈঃশব্দ্য (১৯৬২)
ধৰ্মেও আছি জিৰাফেও আছি (১৯৬৭)
সোনাৰ মাছি খুন কৰেছি (১৯৬৮)
অন্ধকাৰ নক্ষত্ৰ মাঝে তুমি অন্ধকাৰ (১৯৬৮)
হেমন্তেৰ অৰণে আমি পোস্টম্যান (১৯৬৯)
মাটিৰ বাড়ি (১৯৭১)
চতুৰ্দশপদী কবিতাবলী (১৯৭০)
প্ৰভু নষ্ট হয়ে যাই (১৯৭২)
সুখে আছি (১৯৭৪)
ঈশ্বৰ থাকেন জলে (১৯৭৫)
অস্ত্ৰেৰ গৌৰবহীন একা (১৯৭৫)
জ্বলন্ত ৰুমাল (১৯৭৫)
ছিন্নবিচ্ছিন্ন (১৯৭৫)
সুন্দৰ এখানে নয় (১৯৭৬)
কবিতায় তুলো ওড়ে (১৯৭৬)
যেতে পাৰি কিন্তু কেন যাবো (১৯৮৩ সাহিত্য অকাদেমি পুৰস্কাৰ
ভাত নেই পাথৰ ৰয়েছে (১৯৭৯)
অঙ্গুৰি তোৰ হিৰণ্যজল (১৯৮০)
প্ৰচ্ছন্ন স্বদেশ (১৯৮১)
কক্সবাজাৰে সন্ধ্যা (১৯৮৫)

তথ্যসূত্ৰ
 মৃত্যুৰ পৰেও যেন হেঁটে যেতে পাৰি: ড কুনাল চট্টোপাধ্যায়, কলিকতা বিশ্ববিদ্যালয় 

শ্ৰেণী:ভাৰতৰ ব্যক্তি
শ্ৰেণী:হাংৰি আন্দোলন
শ্ৰেণী:বঙালী সাহিত্যিক
শ্ৰেণী:বঙালী ভাষাৰ সাহিত্য অকাডেমি বঁটা বিজয়ী
শ্ৰেণী:বঙালী কবি
পদাৰ্থবিজ্ঞানত শক্তি (ইংৰাজী: ) হৈছে এনে এক বৈশিষ্ট্য () যাক লাভ কৰাৰ যোগেদি কোনো এক পদাৰ্থই কাম কৰিব পাৰে অথবা কোনো অন্য এক অৱস্থালৈ ৰূপান্তৰিত হ'ব পাৰে, কিন্তু ই কেতিয়াও সৃষ্টি অথবা বিনাশ হ'ব নোৱাৰে শক্তিৰ এছ আই একক ( ) হৈছে জুল এক জুল মানে হৈছে কোনো এক পদাৰ্থক এক নিউটন বল প্ৰয়োগ কৰি এক মিটাৰ দূৰত্ব অতিক্ৰম কৰিবলৈ প্ৰয়োজনীয় শক্তি 
সৰ্বসাধাৰণ কিছু শক্তিৰ উদাহৰণৰ ভিতৰত গতি কৰা অৱস্থাত গতিশক্তি, ৰৈ থকা অৱস্থাত স্থিতি শক্তি, কোনো পদাৰ্থ টানি দীঘল কৰা অৱস্থাত লাভ কৰা ইলাষ্টিক শক্তি, কোনো পদাৰ্থ জ্বলন্ত অৱস্থাত ৰাসায়নিক শক্তি, পোহৰে কঢ়িয়াই নিয়া নিৰ্গমন শক্তি ( )আৰু কোনো পদাৰ্থৰ উষ্ণতাৰ দ্বাৰা তাপীয় শক্তি অন্যতম 

ভৰ আৰু শক্তি দুয়োৰে এক ওচৰ সম্বন্ধ আছে ভৰ-শক্তি সমতুল্যতাৰ বাবে, কোনো এক স্থিতিৱস্থাত থকা প্ৰসংগ প্ৰণালীৰ (  ) এটা পদাৰ্থৰ বিশ্ৰাম ভৰ ( ) থকাৰ দৰে সম পৰিমাণৰ বিশ্ৰাম শক্তি ( )-ও লাভ কৰে (সেই একে প্ৰসংগ প্ৰণালী) আৰু বিশ্ৰাম শক্তিৰ বাদে আন কোনো শক্তিৰ সংযোগে পদাৰ্থটোৰ ভৰো বঢ়াই তোলে উদাহৰণস্বৰূপে, এক সংবেদনশীল স্কেল প্ৰয়োগৰ দ্বাৰা আমি বস্তু এটা তাপ দিয়াৰ পাছত ভৰৰ বৃদ্ধিৰ জোখ লাভ কৰিব পাৰো 
জীয়াই থাকিবলৈ আমাক শক্তিৰ দৰকাৰ, মানুহে সেই শক্তি লাভ কৰে খাদ্যগ্ৰহণৰ দ্বাৰা পৃথিৱীৰ জলবায়ু আৰু পৰিৱেশ তন্ত্ৰ সূৰ্যৰ পৰা লাভ কৰা নিৰ্গমণ শক্তি আৰু ভূতাপীয় শক্তিৰ দ্বাৰা পৰিচালিত হয় 

সংজ্ঞা
যিহেতু শক্তি ৰূপান্তৰিত অৱস্থাত থাকে আৰু ইয়াক কেতিয়াও বিনাশ অথবা সৃষ্টি কৰিব নোৱাৰি, গতিকে ইয়াৰ মাপ বা জোখ লোৱা () প্ৰক্ৰিয়াটোও ই বিভিন্ন ৰূপলৈ ৰূপান্তৰ হোৱা প্ৰক্ৰিয়াটোতে সংজ্ঞাবদ্ধ কৰা হয় উদাহৰণস্বৰূপে, কাৰ্য সম্পাদনৰ ৰূপত শক্তিৰ ৰূপান্তৰ (বল আৰু ত্বৰণৰ জোখৰ দ্বাৰা), বা তাপ (পদাৰ্থৰ ঊষ্ণতাৰ সলনিৰ জোখৰ দ্বাৰা) অথবা গতিশক্তি (বস্তুৰ ভৰ আৰু গতিৰ জোখৰ দ্বাৰা) ইত্যাদি 

ৰূপ
কোনো এক তন্ত্ৰৰ সৰ্বমুঠ শক্তিক বিভিন্ন প্ৰকাৰে ভাগ কৰিব পৰা যায় উদাহৰণস্বৰূপে, ধ্ৰুপদী বলবিজ্ঞানএ গৈ থকা বস্তু এটাৰ শক্তিক গতিশক্তি আৰু স্থিতি শক্তিক কোনো এক ক্ষেত্ৰৰ ভিতৰত বস্তুটোৰ স্থানৰ ফলন হিচাপে সংজ্ঞাবদ্ধ কৰি ভাগ কৰিছে তাৰপৰি মহাকৰ্ষণিক শক্তি, তাপীয় শক্তি, বিভিন্ন ধৰণৰ পাৰমাণৱিক শক্তি, বৈদ্যুতিক শক্তি, চুম্বকীয় শক্তি ইত্যাদি অন্যতম অৱশ্যে প্ৰায়ে এইসমূহ ইটো সিটোৰ লগত সংযুক্ত যেনে তাপীয় শক্তি কিছু পৰিমাণে স্থিতি শক্তি আৰু গতি শক্তিৰ দ্বাৰা গঠিত 
তাপ আৰু কাৰ্য কোনো এক তন্ত্ৰৰ বৈশিষ্ট্য () নহয়, আচলতে ইহঁত শক্তিৰ ৰূপান্তৰকৰণ প্ৰক্ৰিয়াটোৰহে বৈশিষ্ট্য সাধাৰণতে, আমি কোনো এক পদাৰ্থৰ কিমান তাপ আছে অথবা কিমান কাৰ্য আছে, সেয়া জোখ ল'ব নোৱাৰো তাৰ বিপৰীতে শক্তি ৰূপান্তৰকৰণ প্ৰক্ৰিয়াটোত কিমান পৰিমাণৰ শক্তি হস্তান্তৰ হ'ল তাৰ জোখহে ল'ব পৰা যায় তাপ আৰু কাৰ্য কোনে কাৰ ওপৰত কৰিছে তাৰ ওপৰত নিৰ্ভৰ কৰি ধনাত্মক আৰু ঋণাত্মক হিচাপে প্ৰকাশ কৰা হয় 
স্থিতি শক্তিও কোনো এক নিৰ্দিষ্ট ভিত্তিৰ ( ) শক্তি অথবা প্ৰকৃতি () সাপেক্ষে ধনাত্মক অথবা ঋণাত্মক হিচাপে প্ৰকাশ কৰা হয় তৰংগ শক্তি (যেনে নিৰ্গমণ বা শব্দ শক্তি), গতিশক্তি আৰু বিশ্ৰাম শক্তি আদি শূন্য অথবা তাতকো ডাঙৰ কাৰণ ইহঁতক শূন্য শক্তিৰ ভিত্তিত (    ) জোখ লোৱা হৈছে বিভিন্ন শক্তিবোৰৰ পাৰ্থক্য ইমান স্বচ্ছ নহয় 

ইতিহাস
ইংৰাজী  শব্দটোৰ মূল হৈছে পুৰণি গ্ৰীক ভাষাৰ  , অৰ্থাৎ কাৰ্য খ্ৰীষ্টপূৰ্ব ৪ৰ্থ শতিকাত এৰিষ্টতলৰ সময়ত এই শব্দটোৰ প্ৰথম আৱিৰ্ভাব হৈছিল পাছত ১৭শ শতিকাত, গতফ্ৰাইড লেইবনিজে লেটিন শব্দ   আগবঢ়ায়, যিয়ে কোনো বস্তুৰ ভৰ আৰু বেগৰ বৰ্গফলৰ পুৰণফলক বুজায় আৰু তেওঁ বিশ্বাস কৰিছিল যে   সদায় সংৰক্ষিত হৈ থাকে ১৮০৭ চনত থমাছ ইয়ঙে পোনপ্ৰথমবাৰৰ বাবে সম্ভৱতঃ ইংৰাজী  শব্দৰ ব্যৱহাৰ কৰে
শক্তিকান্ত দাস (জন্ম ২৬ ফেব্ৰুৱাৰী ১৯৫৭) এজন অৱসৰ প্ৰাপ্ত তামিলনাডু কেডাৰৰ ভাৰতীয় প্ৰশাসনিক সেৱাৰ বিষয়া তথা ভাৰতীয় ৰিজাৰ্ভ বেংকৰ ২৫তম গভৰ্ণৰ পূৰ্বে তেওঁ ভাৰতৰ বিভিন্ন গুৰুত্বপূৰ্ণ পদবী যেনে বিভিন্ন বিভাগৰ সচিব, পঞ্চদশ বিত্তীয় আয়োগৰ সদস্য আৰু জি২০লৈ ভাৰতৰ প্ৰতিনিধিত্ব কৰিছিল 

প্ৰশাসনিক বিষয়া হিচাপে তেওঁ ভাৰত চৰকাৰ আৰু তামিলনাডু চৰকাৰৰ বিভিন্ন পদবীত কাৰ্যনিৰ্বাহ কৰা দাসে ২০১৮ চনৰ ১১ ডিচেম্বৰ তাৰিখে ভাৰতৰ ২৫তম ৰিজাৰ্ভ বেংকৰ গভৰ্ণৰ হিচাপে নিযুক্তি লাভ কৰিছিল

প্ৰাৰম্ভিক জীৱন আৰু শিক্ষা
১৯৫৭ চনৰ ২৬ ফেব্ৰুৱাৰী তাৰিখে ওড়িশাৰ ৰাজধানী ভুৱনেশ্বৰত শক্তিকান্ত দাসৰ জন্ম হৈছিল তেওঁ ভুৱনেশ্বৰৰ ডেম'ষ্ট্ৰেচন মাল্টিপাৰপজ স্কুলত শিক্ষা গ্ৰহণ কৰিছিল তাৰপিছত তেওঁ দিল্লী বিশ্ববিদ্যালয়ৰ অন্তৰ্গত ছেন্ট ষ্টিফেন কলেজৰ পৰা ইতিহাসত স্নাতক আৰু স্নাতকোত্তৰ ডিগ্ৰী লাভ কৰে

তাৰ পিছত তেওঁ ভাৰতীয় প্ৰশাসনিক সেৱালৈ নিযুক্তি লাভ কৰে প্ৰশাসনিক বিষয়া হিচাপে তেওঁ ভাৰতীয় ব্যৱস্থাপনা প্ৰতিষ্ঠান, বেংগালুৰুৰ পৰা উচ্চ বিত্তীয় ব্যৱস্থাপনাৰ পাঠ্যক্ৰম লগতে ৰাষ্ট্ৰীয় বেংক ব্যৱস্থাপনা প্ৰতিষ্ঠানৰ পৰা উন্নয়ন বেংকিং আৰু প্ৰতিষ্ঠানীয় ঋণ বিষয়ক পাঠ্যক্ৰম গ্ৰহণ কৰে সেৱাৰত অৱস্থাত তেওঁ পাব্লিক এন্টাৰপ্ৰাইজ প্ৰতিষ্ঠানত বিত্তীয় ব্যৱস্থাপনা বিষয়ত প্ৰশিক্ষণ লাভ কৰে তেওঁ ভাৰতীয় প্ৰশাসনীয় কৰ্মচাৰী মহাবিদ্যালয়ৰ পৰা ডিপ্লমা আৰু ভাৰতীয় ব্যৱস্থাপনা প্ৰতিষ্ঠান, কলিকতাৰ পৰা মধ্যকালীন স্তৰৰ প্ৰশিক্ষণ লাভ কৰে লগতে তেওঁ হিমাচল প্ৰদেশ জন প্ৰশাসন প্ৰতিষ্ঠানৰ পৰা প্ৰকল্প ৰূপায়নৰ শিক্ষা লয়
তথ্যউৎস

শ্ৰেণী:জীৱিত ব্যক্তি 
শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰিজাৰ্ভ বেংকৰ গভৰ্ণৰ
শক্তিপদ ৰাজগুৰু () (১ ফেব্ৰুৱাৰী ১৯২২  ১২ জুন ২০১৪) এগৰাকী ভাৰতীয় বঙালী সাহিত্যিক তেওঁৰ ৰচিত উপন্যাসসমূহৰ কাহিনীৰ ভিত্তিত কেইবাখনো চলচ্চিত্ৰ নিৰ্মিত হৈছে যাৰ ভিতৰত ঋত্বিক ঘটকৰ দ্বাৰা পৰিচালিত মেঘে ঢাকা তাৰা আৰু শক্তি সামন্তৰ দ্বাৰা পৰিচালিত অমানুষ উল্লেখযোগ্য তেওঁৰ ৰচিত গল্পসমূহ হিন্দী, তামিল আৰু মালয়ালম ভাষালৈ অনুবাদ কৰা হৈছে 

 ব্যক্তিগত জীৱন 
১৯২২ চনৰ ১ ফেব্ৰুৱাৰী তাৰিখে ভাৰতৰ বৰ্তমানৰ পশ্চিমবংগৰ বাঁকুড়া জিলাৰ গোপবান্দি নামে ঠাইত শক্তিপদ ৰাজগুৰুৰ জন্ম হৈছিল মুৰ্শিদাবাদৰ পাঁচথুপি ত্ৰৈলক্যনাথ প্ৰতিষ্ঠানিক বিদ্যালয়ত তেওঁ প্ৰাৰম্ভিক স্কুলীয়া শিক্ষা লাভ কৰিছিল কলিকতা বিশ্ববিদ্যালয়ৰ অন্তৰ্গত সুৰেন্দ্ৰনাথ মহাবিদ্যালয়ৰ পৰা তেওঁ স্নাতক ডিগ্ৰী লাভ কৰে ১৯৪৫ চনত শৰণাৰ্থীসকলৰ দুৰ্দশাৰ স্পৰ্শকাতৰ বিষয়ক কেন্দ্ৰ কৰি তেওঁৰ প্ৰথম উপন্যাস দিনগুলি মোৰ-ৰ জৰিয়তে লিখিবলৈ আৰম্ভ কৰে তেওঁৰ কৰ্মজীৱনৰ সময়ছোৱাত তেওঁ ১০০ খনতকৈও অধিক উপন্যাস লিখি উলিয়ায় ২০১৪ চনৰ ১২ জুন তাৰিখে ৯২ বছৰ বয়সত তেওঁৰ মৃত্যু হয়

 লিখন শৈলী 
শক্তিপদ ৰাজগুৰুৰ ভ্ৰমণ কৰাৰ চখ আছিল আৰু তেওঁৰ বহু উপন্যাস কলিকতাৰ পৰা দূৰৈৰ ঠাই ছোটা নাগপুৰ, মহাৰাষ্ট্ৰ আৰু দণ্ডকাৰণ্যৰ দৰে স্থানত ৰচিত হৈছে, য'ত তেওঁৰ উপন্যাসসমূহ প্ৰকাশিত হৈছিল প্ৰকৃতিৰ বিষয়ে অতি বিশদভাৱে বৰ্ণনা কৰাৰ লগতে এই স্থানসমূহত তেওঁৰ উপন্যাসৰ শক্তিশালী কেন্দ্ৰীয় চৰিত্ৰসমূহৰ চিত্ৰণ কৰি তেওঁ ভাল পাইছিল তেওঁ বিভূতিভূষণ বন্দ্যোপাধ্যায় আৰু তাৰাশঙ্কৰ বন্দ্যোপাধ্যায়ক তেওঁৰ প্ৰধান প্ৰভাৱক বুলি উল্লেখ কৰিছে 

 নিৰ্বাচিত গ্ৰন্থপঞ্জি 

 মেঘে ঢাকা তাৰা
 মনি বেগম
 অন্তৰে অন্তৰে
 জীৱন কাহিনী
 অনুসন্ধান
 অমানুষ

 বঁটা 

 সাহিত্যৰ উৎকৰ্ষৰ বাবে বিভূতিভূষণ বঁটা
 অমানুষ চলচ্চিত্ৰৰ বাবে শ্ৰেষ্ঠ চিত্ৰনাট্য শিতানত অল-ইণ্ডিয়া লায়ন'চ্ বঁটা
 দ্য হল অৱ ফেম - জীৱনজোৰা সাহিত্য বঁটা, ২০০৯

 তথ্য উৎস 

 বাহ্যিক সংযোগ 
 
 .  

শ্ৰেণী:মৃত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী ব্যক্তি
শ্ৰেণী:বঙালী সাহিত্যিক
শক্তিমান () হ'ল ভাৰতীয় দূৰদৰ্শনত একে নামেৰে প্ৰচাৰিত,মুকেশ খান্না প্ৰযোজিত আৰু দিবাকৰ জানিৰ দ্বাৰা পৰিচালিত দূৰদৰ্শন শৃংখলা এখনৰ মুখ্য তথা ভাৰতৰ প্ৰথম  চুপাৰহিৰো চৰিত্ৰ প্ৰতি দেওবাৰে ভাৰতীয় মান সময় অনুসৰি দিনৰ ১২ বজাত, প্ৰায় ৪০০ খণ্ডৰে ২৭ ছেপ্তেম্বৰ, ১৯৯৭ তাৰিখৰ পৰা ২৭ মাৰ্চ ২০০৫ লৈ ডীডী নেচনেল যোগে প্ৰচাৰিত হৈছিল পৰিচয়মূলক খণ্ডটো ২০ ছেপ্তেম্বৰ,১৯৯৭ তাৰিখতে সম্প্ৰচাৰ হৈছিল শেষৰ খণ্ডটোৰ শ্লট দিনৰ ১২ বজাৰ পৰা ৰাতিপুৱা ৯:৩০ বজালৈ সলনি কৰা হৈছিল ইয়াক প'গ'ত ইংৰাজীত, তৰঙ্গত ওড়িয়া আৰু চুট্টি টিভিত তামিলত সম্প্ৰচাৰণ কৰা হৈছিল  ষ্টাৰ উৎসৱত হিন্দীত ইয়াক পুণৰ সম্প্ৰাচাৰন কৰা হৈছিল মুকেশ খান্নাই শক্তিমান আৰু শক্তিমানৰ অন্য ৰূপ পণ্ডিত গংগাধৰ বিদ্যাধৰ মায়াধৰ ওমকাৰনাথ শাস্ত্ৰীৰ চৰিত্ৰত অভিনয় কৰিছিল শক্তিমান অতিমানৱ আছিল, তেওঁ আলৌকিক শক্তিৰ অধিকাৰী আছিল গীতা বিশ্বাস নামৰ অইন এটা চৰিত্ৰ শক্তিমানৰ প্ৰেয়সী আছিল

তথ্য সংগ্ৰহ

বাহ্যিক সংযোগ
 

শ্ৰেণী:হিন্দী ভাষাৰ দূৰদৰ্শন ধাৰাবাহিক
শ্ৰেণী:কাল্পনিক চৰিত্ৰ
শক্তিশ্ৰী গোপালন এগৰাকী ভাৰতীয় কণ্ঠশিল্পী, কম্পোজাৰ, গীতিকাৰ আৰু পৰিবেশক, যি এ.আৰ. ৰহমানৰ দৰে দক্ষিণ ভাৰতৰ শীৰ্ষ সংগীত পৰিচালকৰ সৈতে সহযোগিতাৰ বাবে জনাজাত চলচ্চিত্ৰীয় সংগীতৰ বাহিৰেও তেওঁ স্বতন্ত্ৰ সংগীত জগততো নিয়মীয়া অৱদান ৰাখিছে যোৱা কিছু বছৰ ধৰি তেওঁ পপ, আৰ'এন'বি, ট্ৰিপ-হপ আৰু জাজ বিভিন্ন বেণ্ডৰ সৈতে প্ৰদৰশন কৰিছে

একাধিক ভাষাত স্বতন্ত্ৰভাৱে সংগীত পৰিবেশন আৰু মুক্তি দি আহিছে পেছাত তেওঁ এগৰাকী স্থপতিবিদ, স্কুল অৱ আৰ্কিটেকচাৰ এণ্ড প্লেনিঙৰ স্নাতক 
প্ৰাৰম্ভিক জীৱন
শক্তিশ্ৰী গোপালন কেৰেলাৰ কোচিত ডাঙৰ-দীঘল হয় তেওঁ স্কুলীয়া শিক্ষা কালামছেৰীৰ ৰাজাগিৰি পাব্লিক স্কুলত সম্পন্ন হয় স্কুলৰ পিছত চেন্নাইলৈ গুচি যায় আৰু আন্না বিশ্ববিদ্যালয়ৰ স্কুল অৱ আৰ্কিটেকচাৰ এণ্ড প্লেনিঙত স্থাপত্যত ডিগ্ৰী লয়

১৩ বছৰ ধৰি কৰ্ণাটকী সংগীতৰ প্ৰশিক্ষণ লৈছিল একাদশ শ্ৰেণীত পঢ়ি থাকোঁতে এছ এছ মিউজিকে ভইচ হাণ্ট ১ আয়োজন কৰিছিল যিহেতু তেওঁৰ বয়স ১৮ বছৰৰ তলৰ আছিল, সেয়েহে তেওঁ অডিচন দিয়ে ক্ষান্ত থাকিবলগীয়া হৈছিল ২০০৮ চনত এছ এছ মিউজিকৰ ভইচ হাণ্টৰ দ্বিতীয় ছিজনত তেওঁ জয়ী হয় ২০০৮ চনৰ নৱেম্বৰ মাহত তেওঁ প্ৰথমবাৰৰ বাবে অডিচন দিয়ে আৰু টেক্সি ৪৭৭৭ ছবিখনৰ বাবে প্ৰথম গীত গোৱাৰ সুযোগ পায়
তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
250 অধ্যাপক ৱাল্টাৰ লেৱিনে  যান্ত্ৰিক শক্তি সংৰক্ষণশীলতা সম্পৰ্কে  এম আই টিত ভাষণ দিছে, (এম আই টি ৮.১০)
পদাৰ্থ বিজ্ঞানৰ মতে, কোনো এটা বিচ্ছিন্ন প্ৰণালী ( )ৰ শক্তি সলনি হব নোৱাৰে, ইয়াকেই শক্তিৰ সংৰক্ষণশীলতাৰ সূত্ৰ বুলি কোৱা হয়, এই সূত্ৰৰ মতে, শক্তিৰ শৃষ্টি বা ধ্বংশ হব নোৱাৰে, কিন্তু শক্তি ইয়াৰ এটা ৰূপৰ পৰা আন এটা ৰূপলৈ পৰিৱৰ্তিত হব পাৰে, উদাহৰণস্বৰূপে ডাইনামাইটৰ বিষ্ফোৰণৰ সময়ত ৰাসায়ণিক শক্তি গতি শক্তিলৈ ৰূপান্তৰিত হয়    

এই সূত্ৰৰ মতে, বাহ্যিক শক্তিৰ প্ৰয়োগ অবিহনে অসীম দূৰত্ব অতিক্ৰম কৰিব পৰা যন্ত্ৰ সজাতো অসম্ভৱ ই বুজাই যে কোনো প্ৰণালীয়ে বাহ্যিক শক্তিৰ অবিহনে ইয়াৰ চাৰিওফালৰ তন্ত্ৰবোৰলৈ কেতিয়াও অসীম শক্তি যোগান ধৰিব নোৱাৰেপ্লাংক, এম. (১৯২৩১৯২৭).   ,      .      , ,   ., লণ্ডন, পৃষ্ঠা ৪০

ইতিহাস
150লেবনিজ
খৃষ্ট পূ: ৫৫০ মানত থেলাচে সংৰক্ষণশীলতাৰ থুলমুল ধাৰণা আগবঢ়োৱা দেখা পোৱা যায়, তেওঁৰ মতে প্ৰকৃতিত এনে এক পদাৰ্থ আছে যিহেৰে বাকী সকলো গঠিত, থেলাচে পানীকে এই পদাৰ্থ বিধ বুলি ধাৰণা কৰিছিল এম্পেডকলচে (৪৯০-৪৩০ খৃ: পূ:) মতে পৃথিৱী, জল, বায়ু, আকাশেই সকলো ব্ৰহ্মাণ্ডীয় বস্তুৰ মূল, এই কেইটা ধ্ৰুপডী পদাৰ্থৰ মিশ্ৰণ বা পৰিৱৰ্তনতেই ব্ৰহ্মাণ্ড গঠন হৈছে

১৬৩৮ চনত গেলিলিঅই  কেতবোৰ ঘটনাৰ বিশ্লেষণ আগবঢ়াই, তাৰ ভিতৰত পেণ্ডুলামৰ দোলন পৰিঘনাও আছিল, পেণ্ডুলাম এটা দুলি থকা সময়ত বাধা জন্মালে কি হয় তেওঁ তাৰ ব্যাখ্যা আগবঢ়াইছিল, অৱশ্যে গেলিলিঅই এই বিশ্লেষণসমূহ কোনো আধুনিক বিজ্ঞানৰ ধাৰণাৰ ভিত্তি আগবঢ়োৱা নাছিল বাবে এইবোৰ পাছৰ কালত গ্ৰহণযোগ্য নহল, আধুনিক ধাৰণাৰ মতে পেণ্ডুলামৰ এনে এটা গতিক আমি গতি শক্তিৰ স্থিতি স্শক্তিলৈ ৰূপান্তৰ আৰু পুনৰ স্থিতি স্শক্তিৰ গতি শক্তিলৈ ৰূপান্তৰিত হোৱা এক পৰিঘটনা বুলি ব্যাখ্যা কৰিব পাৰোঁ

বিজ্ঞানী লেবনিজে ১৬৭৬-১৬৮৯ৰ ভিতৰত প্ৰথম শক্তি সম্পৰ্কে গাণিতিক বিশ্লেষণ আগবঢ়াই, তেওঁ আগবঢ়োৱা বিশ্লেষণ আছিল গতিৰ লগত জড়িত শক্তিৰ সম্পৰ্কীয় (গতি শক্তি), লেবনিজে এই শক্তি বহুতো যান্ত্ৰিক প্ৰণালীত লক্ষ্য কৰিছিল,  

         .             .                    .           ,       ,     :

    .     ,    ,          .

       ,  ,  , -                      ' .             .                 .                  18  19 ,         .               ,      .  1783,    -            ., ..  , .. (1780) "  ",     . 4355  ' 1798                       ,  ( )          (          ).         ,              1807.
150- 
     

                ,         -   -     18191839.         (  )   ,   ( ),        .

       ,        1837,                     : "  54            ,        .   ,   ,  ,  , , ,   ;                ."

তথ্যসূত্ৰ

শ্ৰেণী:তাপগতি বিজ্ঞান
শ্ৰেণী:শক্তি
শ্ৰেণী:সংৰক্ষণশীলতাৰ নীতি
শগুণী লতা বৈজ্ঞানিক নাম : টিনস্পৰা কৰ্ডিফলিয়া (আন কিছুমান নাম: হৃদপত্ৰৰ চন্দ্ৰবীজ, গুডুচি বা গিলয় আদি) ভাৰত উপমহাদেশৰ গ্ৰীষ্মমণ্ডলীয় অঞ্চলৰ থলুৱা মেনিস্পাৰমেচিয়া পৰিয়ালৰ এবিধ ঘাঁহজাতীয় লতা আয়ুৰ্বেদত ইয়াক বিভিন্ন ৰোগৰ চিকিৎসাত ব্যৱহাৰ কৰা হৈছে যদিও ইয়াৰ ফলপ্ৰসূতাৰ কোনো চিকিৎসা-শাস্ত্ৰসন্মত প্ৰমাণ পোৱা নাই
উদ্ভিদবিজ্ঞানৰ বৰ্ণনা
শগুনী লতাৰ ফল 
ই এবিধ ডাঙৰ, পৰ্ণপাতী, সহজে বিয়পি পৰা, বগাই যোৱা লতা আৰু ইয়াৰ কেইবাটাও দীঘলীয়া একেলগে বাঢ়ি যোৱা ডাল থাকে আৰু গুৰি আৰু শিখৰ দুয়োটাতে পাক খোৱা পাতবোৰ সৰল, পৰ্যায়ক্ৰমে আৰু ১৫ চে.মি. হৃদয় আকৃতিৰ পাত আৰু ৰঙা ৰঙৰ ফলৰ বাবেই ইয়াৰ নাম হৃদপত্ৰ চন্দ্ৰগুটি নামেৰে জনা যায় পাতৰ আকাৰ বহলকৈ ডিম্বাকৃতিৰ, ১০২০ চে.মি. (৪৮ ইঞ্চি) দীঘল বা ৮১৫ চে.মি, সাতডাল শিৰাযুক্ত আৰু পাতৰ গুৰিত টান ঠেনু থাকে, পাতৰ ওপৰত মিহি শুং, বগা ৰঙৰ টমেণ্টাজ আৰু তলত বিশিষ্ট ৰেটিকুলাম থাকে 

ফুলবোৰ একলিংগী, গছজোপাত পৃথকে পৃথকে থাকে আৰু গছজোপা পাতবিহীন হলে দেখা পোৱা যায়, ভাঁজ আৰু লতাৰ পাকবোৰ দেখাত সেউজীয়া-হালধীয়া মতা ফুলবোৰ থুপ খাই থাকে যদিও মাইকী ফুলবোৰ সাধাৰণতে এটা এটাকৈ থাকে ইয়াৰ দুটা শাৰীৰ তিনিটাকৈ মুঠ ছটা চুপহি থাকে বাহিৰৰ কেইটা ভিতৰৰ তুলনাত সৰু ইয়াৰ ছটা পাহি থাকে যিবোৰ চুপহিতকৈ সৰু, ডিম্বাকৃতিৰ আৰু আৱৰণযুক্ত ফলবোৰ এটাৰ পৰা তিনিটাকৈ থুপত একত্ৰিত হয় ইহঁতৰ ডাঠ ডালত ডিম্বাকৃতিৰ মসৃণ কলি আৰু শিকলিৰ দৰে ৰঙা বা কমলা ৰঙৰ দাগ থাকে

পৰিৱেশ বিজ্ঞান
এণ্ডফাইটিক ভেঁকুৰে কোনো ক্ষতিকাৰক প্ৰভাৱ নেপেলোৱাকৈ নিজৰ অৱস্থানত জীৱিত, অভ্যন্তৰীণ কলাবোৰত উপনিৱেশ স্থাপন কৰে শেহতীয়াকৈ কৰা এক অধ্যয়নত দেখা গৈছে যে, টিনোস্প'ৰা কৰ্ডিফ'লিয়াৰ পৰা সংগ্ৰহ কৰা নমুনাত বিভিন্ন জাতিৰ অন্তৰ্গত ২৯টা এণ্ড'ফাইট উপস্থিত আছিল

টি.কৰ্ডিফ'লিয়াৰ পৰা এণ্ড'ফাইটিক ভেঁকুৰৰ পৰা পাত নিষ্কাশনৰ কৃমি মথ( ) নামৰ বহুভোজী কীটৰ বিৰুদ্ধে কীটনাশক গুণ পোৱা গৈছিল

উদ্ভিদ ৰসায়ন
টিনোস্পৰা কৰ্ডিফলিয়াত এলকেলইড, ফাইটষ্টেৰল, গ্লাইকোচাইড, টিনস্পৰাইড, আৰু অন্যান্য বিভিন্ন ফাইটোকেমিকেলচকে ধৰি বিভিন্ন ধৰণৰ ফাইটোকেমিকেল পোৱা যায়
পৰম্পৰাগত ব্যৱহাৰ
আয়ুৰ্বেদত শতিকাজুৰি টিনোস্পোৰাৰ ঔষধি গুণ আছে বুলি বিশ্বাস কৰি ব্যৱহাৰ কৰা হৈছে যদিও, আধুনিক চিকিৎসাশাস্ত্ৰৰ গৱেষণাৰ পৰ্যালোচনাৰ পৰা ইয়াৰ কিবা প্ৰভাৱ আছে বুলি কোনো প্ৰমাণ পোৱা নাই ২০২০-২২ চনত ভাৰতত ক'ভিড-১৯ৰ প্ৰাদুৰ্ভাৱৰ সময়ত আয়ুষ মন্ত্ৰ্যালয়ে প্ৰতিৰোধ ক্ষমতাৰ বাবে ঘৰুৱা ঔষধ হিচাপে টি কৰ্ডিফলিয়া ব্যৱহাৰৰ পৰামৰ্শ দিছিল;  কিন্তু মুম্বাইত মাত্ৰ ছয়জন হেপাটাইটিছ ৰোগী লোকে এই উদ্ভিদৰ সিজাই বা কেপচুল পদ্ধতিত ব্যৱহাৰ কৰাৰ কথা পোহৰলৈ আহিছিল 

তথ্য সূত্ৰ

শ্ৰেণী:উদ্ভিদজগত
শঙ্কু মহাৰাজ (৭ মাৰ্চ ১৯৩১ - ১৮ অক্টোবৰ ২০০৪; প্ৰকৃত নাম জ্যোতিৰ্ময় ঘোষদস্তিদাৰ) হ'ল বাংলা সাহিত্যৰ সুপৰিচিত ভ্ৰমণকাহিনী লেখকঅঞ্জলি বসু সম্পাদিত, সংসদ বাঙালি চৰিতাভিধান,দ্বিতীয় খণ্ড, সাহিত্য সংসদ, কলকাতা,জানুয়াৰি ২০১৯, পৃষ্ঠা ৩৬৮-৩৬৯, 

 জন্ম আৰু শিক্ষা জীৱন 
১৯৩১ চনৰ ৭ মাৰ্চত বৰ্তমানৰ বাংলাদেশৰ বৰিশালত শঙ্কু মহাৰাজৰ জন্ম পিতৃৰ নাম হৰিপদ ঘোষদস্তিদাৰ বিদ্যালয় শিক্ষা স্থানীয় ব্ৰজমোহন বিদ্যালয়ত আৰু কলেজীয়া শিক্ষা আৰম্ভ হয় ব্ৰজমোহন কলেজত দেশ বিভাজনৰ পিছত তেওঁ কলিকতালৈ গুচি আহে আৰু কলিকতাৰ বঙ্গবাসী কলেজৰ পৰা স্নাতক ডিগ্ৰী লাভ কৰে ইয়াৰ পিছত কলকাতাৰ এটা ট্ৰেডিং অফিচত চাকৰি কৰিবলৈ লয় তাৰ পিছত ১৯৬০ চনৰ পৰা ১৯৮৮ চনলৈকে চৰকাৰী কাৰ্যালয়ত কৰ্মৰত আছিল কিন্তু ব্যক্তিগত জীৱনত তেওঁ আছিল এজন পৰ্বতাৰোহী তেওঁ বহুবাৰ হিমালয়লৈ গৈছে আগতে তেওঁ ট্ৰেকিং কৰিবলৈ গৈছিল ১৯৯০ চনৰ পৰা ১৯৯৬ চনলৈকে তেওঁ পশ্চিমবংগ পৰ্যটন উন্নয়ন নিগমৰ মনোনীত সদস্য আছিল 

 সাহিত্যকৰ্ম 
শঙ্কু মহাৰাজে তেওঁৰ উৎকৃষ্ট ৰচনাৰে বাংলা ভাষাৰ ভ্ৰমণ সাহিত্যক সমৃদ্ধ কৰিছে দীৰ্ঘ সাতাইশ বছৰীয়া সাহিত্যক জীৱনত তেওঁ চল্লিশতকৈও অধিক ভ্ৰমণ-সাহিত্য ৰচনা কৰে তেওঁৰ ভ্ৰমণ কাহিনীৰ প্ৰথমখন গ্ৰন্থ হৈছে বিগলিত কৰুণা জাহ্নৱী যমুনা তেওঁৰ হিমালয়কেন্দ্ৰিক ভ্ৰমণ কাহিনীৰ সংখ্যা পোন্ধৰটা তাৰে অন্তিমখন হ্'ল ব্ৰহ্মলোক 

 ৰচনাসম্ভাৰ 
শঙ্কু মহাৰাজৰ প্ৰকাশিত গ্ৰন্থসমূহৰ ভিতৰত উল্লেখযোগ্য হল  দে'জ পাবলিশিং,কলকাতা, জুন ২০১৮
'বিগলিত কৰুণা জাহ্নবী যমুনা'
'হিমালয়'(৫ টি খণ্ড)
'শঙ্কু মহাৰাজেৰ শ্ৰেষ্ঠ গল্প'
'ত্ৰিপুৰা-তীৰ্থে '
'ভ্ৰমণে ভাৰত' (উত্তৰ-পূৰ্ব পৰ্ব)
'দখিন-দেশে'
'দেশেৰ মাটি'
'গজমোতি গোয়া'
'এক ফৰাশী নগৰে'
'মায়াময় মেঘালয় '(অখণ্ড)
'মধুবৃন্দাবনে'(অখণ্ড)
'বৈষ্ণোদেবীৰ দৰবাৰে'
'বেলজিয়াম থেকে বাভেৰিয়া'
'উৰ্বশী এথেন্স'
'যদি গ্ৰহণ না হ'ত'
'কুম্ভমেলায়'
'অমৰতীৰ্থ অমৰনাথ '
'হিমতীৰ্থ হিমাচল'
'ৰাজভূমি ৰাজস্থান'
'পুণ্যতীৰ্থ প্ৰভাস'
'বেলাভূমি লাহূল'
'গঙ্গাযমুনাৰ দেশে'
'ভাঙা দেউলেৰ দেবতা'
'দ্বাৰকা ও প্ৰভাসে'
'অলকাপুৰী আসাম'
'অমৰাবতী আসাম'
'চতুৰঙ্গীৰ অঙ্গনে'
'ব্ৰহ্মলোকে'
'সংহতি : পথে পথে'
'চৰণৰেখা'
'গঙ্গাসাগৰ'
'নীল দুৰ্গম'
'তমসাৰ তীৰে তীৰে'
'সোণা সুৰা ও সাকী'
'পঞ্চপ্ৰয়াগ'
'যুদ্ধং শৰণং গচ্ছামি'

 মৃত্যু 
২০০৪ চনৰ ১৮ অক্টোবৰত কলকাতাত শঙ্কু মহাৰাজ ওৰফে জ্যোতিৰ্ময় ঘোষদাস্তিদাৰৰ ৭৩ বছৰ বয়সত মৃত্যু হয় 

 তথ্যসূত্ৰ 

শ্ৰেণী:সাহিত্যিক
শ্ৰেণী:বাংলাদেশৰ ব্যক্তি
শংকৰদেৱ শিশু নিকেতন, মাধপুৰ ২০০৮ চনত বিদ্যা ভাৰতীৰ অধীনত শঙ্কৰদেৱ শিশু নিকেতন পৰিচালনা কমিটীৰ দ্বাৰা, মাধপুৰত স্থাপিত হৈছিল এই বিদ্যালয়খনে ইতিমধ্যে ২০২৪ চনলৈকে একাধাৰে হাইস্কুল শিক্ষান্ত পৰীক্ষাত সুখ্যাতিৰে উত্তীৰ্ণৰ হাৰ অটুট ৰাখিছে

অৱস্থিতি
গাওঁ:- মাধপুৰ, পো.অ.:- ৰূপহী, জিলা:- বজালী অসম পিন:- ৭৮১৩১৮ 

 শিক্ষক আৰু কৰ্মচাৰী 
নিকেতনখনত বিভিন্ন বিষয়ৰ প্ৰায় ১৬জন শিক্ষক আৰু ২জন সহায়ক আৰু সৰ্বমুঠ প্ৰায় ২৫০ ৰো অধিক ছাত্ৰ -ছাত্ৰী পঢ়ি আছে 

তথ্য সংগ্ৰহ

শ্ৰেণী:শংকৰদেৱ শিশুবিদ্যা নিকেতন
শচী () বা ইন্দ্ৰাণী হৈছে হিন্দুসকলৰ সৌন্দৰ্যৰ দেৱী তেওঁ ঐন্দ্ৰিলা, মাহেন্দ্ৰী, পুলমাজা আৰু পৌলমী নামেৰেও জনাজাত তেওঁক সকলোৱে অন্তৰংগভাৱে পাবলৈ বিচৰাৰ বাবে ইৰ্ষাভাৱৰ উৎস হিচাপেও শচীৰ নাম লোৱা হয় তেওঁ দেৱতাৰ ৰাণী আৰু দেৱৰাজ ইন্দ্ৰৰ সহধৰ্মিণী শচীৰ পিতৃ হৈছে অসুৰ পুলোমন আৰু বিবাহৰ পূৰ্বেই তেওঁক শচীৰ ভৱিষ্যতৰ পতি ইন্দ্ৰই বধ কৰে তেওঁ সপ্তমাতৃকাৰ অন্যতম শচী নিজৰ অতুলনীয় ৰূপৰ বাবে খ্যাত তেওঁৰ নয়নযুৰি সবাতোকৈ সুন্দৰ বুলি কোৱা হয় প্ৰায়েই সিংহ আৰু হাতীৰ সৈতে তেওঁৰ সম্পৰ্ক থকা দেখা যায় ইন্দ্ৰ আৰু শচীৰ তিনিগৰাকী সন্তান হৈছে জয়ন্ত, জয়ন্তী আৰু দেৱসেনা হিন্দু মহাকাব্যসমূহত শচীক "অনন্ত সুন্দৰী" আখ্যা দিয়া হৈছে

লিপিসমূহত উল্লেখ
বৈদিক সাহিত্যসমূহত শচীৰ বিশেষ গুৰুত্ব নাই যদিও শাক্ত পন্থাৰ শক্তিৰ ধাৰণাটোৰ বিকাশ ঘটোৱাত তেওঁৰ ভূমিকা গুৰুত্বপূৰ্ণ শচীৰপৰাই দেৱতাসকলৰ সংগী শক্তিস্বৰূপ পাৰ্বতী, কালী আদি দেৱীসকলৰ ধাৰণাই জন্ম পায় পৰৱৰ্তী কালত এনেদৰেই শচীয়ে অন্য হিন্দু দেৱীসকলৰ আৰ্হি হিচাপে গুৰুত্ব লাভ কৰে

ঋকবেদত শচীক অতিশয় সুন্দৰী হিচাপে বৰ্ণনা কৰা হৈছে ইয়াৰে এটা শ্লোকত কোৱা হৈছে যে তেওঁ প্ৰতিদ্বন্দ্বীসকলৰ প্ৰতি ইৰ্ষাপৰায়ণ আৰু তেওঁ ভগৱানৰ ওচৰত এই প্ৰতিদ্বন্দ্বীসকলৰ পৰা পৰিত্ৰান বিচাৰিছে ইন্দ্ৰই তেওঁক অমৰত্ব প্ৰদান কৰা বাবে তেওঁ বৰ সৌভাগ্যৱতী বুলি কোৱা হৈছে কোৱা হয় যে শচীৰ সৌন্দৰ্যৰ বাবেই ইন্দ্ৰই সকলো দেৱীৰ মাজত তেওঁকেই নিৰ্বাচন কৰে

কোৱা হয় যে অন্য দেৱীৰ বিপৰীতে শচীৰ এক নিজস্ব আৰু সুকীয়া চৰিত্ৰ আছে বহু দেৱীক নিজৰ সংগী দেৱতাজনৰ নামেৰে জনা যায়; যেনে বৰুণৰ অৰ্ধাংগিণী বৰুণী শচীকো পতি ইন্দ্ৰৰ নামেৰে ইন্দ্ৰাণী হিচাপে জনা যায় সেইদৰে ইন্দ্ৰকো শচীৰ নামেৰে 'শচীপতি' বুলি কোৱা হয় প্ৰাক-বৈদিক উল্লেখসমূহত শচীক ইন্দ্ৰৰ ছাঁয়াৰূপে বৰ্ণোৱা হৈছে যাক এক অপশক্তি হিচাপে গণ্য কৰা হৈছিল তেওঁ অসুৰৰ জীয়ৰী হোৱাৰ বাবে ক্ৰোধৰ দেৱী হিচাপেও গণ্য কৰা হয় পৰৱৰ্তী কালৰ হিন্দু লিপিসমূহত শচীক ইৰ্ষাপৰায়ণতা আৰু দুষ্ট মনোবৃত্তিৰ বিমূৰ্ত ৰূপ হিচাপে উপস্থাপন কৰা হৈছে কিন্তু পিছলৈ মানুহৰ মনত তেওঁ এক গুৰুত্বপূৰ্ণ শক্তি তাৰকালৈ পৰিণত হৈ দক্ষিণ ভাৰতত আজিকোপতি পূজিত হৈ আহিছে স্বতন্ত্ৰ ৰূপত শচীক পূজা কৰা প্ৰায় নহয়েই বুলিব পাৰি সপ্তমাতৃকাৰ লগতে তেওঁক উপাসনা কৰা হয়

পাৰিজাত হৰণ আখ্যানত শচীয়ে এক গুৰুত্বপূৰ্ণ ভূমিকা পালন কৰে এই আখ্যানত তেওঁ কৃষ্ণৰ পত্নী সত্যভামাৰ সৈতে খণ্ডযুদ্ধত লিপ্ত হয়:.006602

মাতৃকা হিচাপে
শচী বা ইন্দ্ৰাণী সপ্তমাতৃকাসকলৰ অন্যতম তেওঁ ইন্দ্ৰৰ দৰেই ঐৰাৱতক বাহন হিচাপে লৈ ভ্ৰমণ কৰে আহাৰৰ নৱৰাত্ৰিত শচীৰ অৰ্চনা কৰা হয়

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:হিন্দুধৰ্মৰ দেৱ দেৱী
শচীন চাৰ্জেৰাও খিলাৰী (, জন্ম: ২৩ অক্টোবৰ ১৯৮৯) এগৰাকী ভাৰতীয় পেৰা-এথলীট তেওঁ শ্বট পুট খেলৰ এফ৪৬ শাখাত ভাৰতক প্ৰতিনিধিত্ব কৰে ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকৰ শ্বট পুত প্ৰতিযোগিতাৰ এফ৪৬ শাখাত তেওঁ ৰূপৰ পদক অৰ্জন কৰে

প্ৰাৰম্ভিক জীৱন
১৯৮৯ চনৰ ২৩ অক্টোবৰ তাৰিখে মহাৰাষ্ট্ৰৰ চাংলি জিলাৰ আটপড়ী তালুকাৰ কাৰ্গনিৰ খেতিয়ক পৰিয়ালত শচীন চাৰ্জেৰাও খিলাৰীৰ জন্ম হৈছিল তেওঁৰ পিতৃ চাৰ্জেৰাও ৰংগনাথ খিলাৰী এগৰাকী কৃষিবিদ আৰু মহাৰাষ্ট্ৰ কৃষি ভূষণ বঁটা প্ৰাপক সৰুতে তেওঁৰ চাইকেল দুৰ্ঘটনাত আঘাতপ্ৰাপ্ত হয় ইয়াৰ ফলত তেওঁৰ বাওঁহাতৰ গতিবিধি বাধাগ্ৰস্ত হৈছিল তেওঁ পুনেৰ ইন্দিৰা কলেজ অৱ ইঞ্জিনিয়াৰিংত মেকানিকেল ইঞ্জিনিয়াৰিং অধ্যয়ন কৰি থাকোঁতে খিলাৰীয়ে জেভলিন থ্ৰো খেলৰ প্ৰতি আকৰ্ষণ আৱিষ্কাৰ কৰিছিল কিন্তু প্ৰতিযোগিতাৰ সময়ত কান্ধৰ আঘাতৰ বাবে তেওঁ শ্বট পুট খেলত মনোনিবেশ কৰে মেকানিকেল ইঞ্জিনিয়াৰিঙৰ স্নাতক ডিগ্ৰী লাভ কৰাৰ পিছত তেওঁ বিভিন্ন অভিযান্ত্ৰিক প্ৰতিষ্ঠানৰ অতিথি অধ্যাপকৰ লগতে শিক্ষাৰ্থী সকলক মহাৰাষ্ট্ৰ লোকসেৱা আয়োগ আৰু সংঘ লোকসেৱা আয়োগৰ পৰীক্ষাৰ প্ৰস্তুতিত সহায় কৰে

খেলুৱৈ জীৱন
২০২২ চনৰ চীনৰ হাংঝৌত অনুষ্ঠিত এছিয়ান পেৰা গেমছৰ পুৰুষৰ শ্বট পুট এফ৪৬ ইভেণ্টত সোণৰ পদক লাভ কৰে 
২০২৩ চনত পেৰিছত অনুষ্ঠিত বিশ্ব পেৰা এথলেটিকছ চেম্পিয়নশ্বিপত অংশগ্ৰহণ কৰি খিলাৰীয়ে পুৰুষৰ শ্বট পুট এফ৪৬ ইভেণ্টত সোণৰ পদক লাভ কৰে তেওঁ ১৬.২১ মিটাৰ সৰ্বোত্তম থ্ৰ'ৰে শ্বট পুটত অভিলেখ গঢ়িছিল ২০২৪ চনত জাপানৰ কোবেত অনুষ্ঠিত বিশ্ব পেৰা এথলেটিকছ চেম্পিয়নশ্বিপতো অংশগ্ৰহণ কৰি একেটা ইভেণ্টতে স্বৰ্ণ পদক লাভ কৰে ২০২৪ চনৰ ছেপ্টেম্বৰ মাহত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ৰূপৰ পদক লাভ কৰে

তথ্য উৎস

শ্ৰেণী:জীৱিত ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:ভাৰতীয় পেৰা-এথলীট
শ্ৰেণী:ভাৰতীয় পেৰালিম্পিক প্ৰতিযোগী
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শতজান পক্ষী উদ্যান ( ) লখিমপুৰ চহৰৰ পৰা প্ৰায় ৮ কিলোমিটাৰ দূৰত্বত অৱস্থিত পহুমৰা-কিমিন ৰাজ্যিক ঘাইপথ আৰু ১৫ নং ৰাষ্ট্ৰীয় ঘাইপথৰ কাষতে অৱস্থিত তথা ৰঙানৈৰ কাষত অৱস্থিত এই জলাশয়টোলৈ প্ৰতি বছৰে বিশাল প্ৰজাতিৰ চৰাইৰ আগমন ঘটে জলাশয়টোত অক্টোবৰ মাহৰ আৰম্ভণিৰ পৰা মাৰ্চ মাহৰ শেষৰ ফালে বা এপ্ৰিল মাহৰ আৰম্ভণিলৈকে বিভিন্ন চৰাইৰ প্ৰজাতিৰ ভিৰ থাকে এই জলাশয়টোৰ সংৰক্ষণৰ ক্ষেত্ৰত প্ৰয়াত বালিৰাম গগৈৰ নাম আজিও জিলিকি আছে যাক '  ' নামেৰে জনা যায় তেওঁৰ মৃত্যুৰ পাছত তেওঁৰ পুত্ৰ লক্ষ্মীধৰ গগৈ আৰু সমাজৰ অন্যান্য সদস্যই এই ভূমিকা পালন কৰি আহিছে যিয়ে ইয়াত অবৈধ মাছ ধৰা আৰু চোৰাং চিকাৰৰ পৰা জলাশয়টো ৰক্ষা কৰিছে 

 ভৌগোলিক বিৱৰণ 
১৯৫০ চনৰ ভূমিকম্পত সৃষ্টি হোৱা জলাশয়টো ২৭১২'২৩.৭"ৰ পৰা ২৭১২'৪০.০০ উত্তৰ অক্ষাংশ আৰু ৯৪০৩'০৮.৫"ৰ পৰা ৯৪'০৩'০৮.৮" পূৱ দ্ৰাঘিমাংশৰ ভিতৰত অৱস্থিত ৩৯ একৰ মাটিকালিৰে এই জলাশয়টো সমুদ্ৰপৃষ্ঠৰ পৰা প্ৰায় ১০১ মিটাৰ উচ্চতাত অৱস্থিত পহুমৰা-কিমিন ৰাজ্যিক ঘাইপথ আৰু ১৫ নং ৰাষ্ট্ৰীয় ঘাইপথৰ কাষত তথা অসমৰ গুৱাহাটীৰ পৰা প্ৰায় ৩৫০ কিলোমিটাৰ দূৰত্ব আৰু লখিমপুৰৰ পৰা ৮ কিলোমিটাৰ দূৰত্বত অৱস্থিত     ,  , 

 জলবায়ু 
লখিমপুৰ জিলাৰ বাৰ্ষিক বৰষুণৰ পৰিমাণ গড়ে প্ৰায় ৩০০ চে.মি., সৰ্বোচ্চ আৰু সৰ্বনিম্ন উষ্ণতা সাধাৰণতে ক্ৰমে ৩১ ডিগ্ৰী চেলছিয়াছ আৰু ৭ ডিগ্ৰী চেলছিয়াছ পৰ্যন্ত হয় (,2010) বৰষুণৰ পৰিমাণ আৰু ঋতুভিত্তিক উষ্ণতাৰ তাৰতম্যৰ বৈশিষ্ট্যপূৰ্ণ এই জলবায়ু পৰিস্থিতিয়ে শতজান জলাশয়ৰ পৰিৱেশ গতিশীলতাক গঢ় দিয়াত গুৰুত্বপূৰ্ণ ভূমিকা পালন কৰে জলাশয়টোৱে বহল জিলাখনৰ দৰেই গ্ৰীষ্মমণ্ডলীয় বাৰিষাৰ জলবায়ুৰ অভিজ্ঞতা লাভ কৰে, যত চাৰিটা সুকীয়া ঋতু থাকে: শীতকাল, প্ৰাক-মৌচুমী, বাৰিষা আৰু পিছুৱাই যোৱা বাৰিষা প্ৰতিটো ঋতুয়েই জলাশয়ৰ পৰিৱেশ তন্ত্ৰ আৰু ইয়াৰ জৈৱ বৈচিত্ৰ্যক গোটেই বছৰটো প্ৰভাৱিত কৰে 

 উদ্ভিদ 
শতজান পক্ষী উদ্যানত প্ৰধানকৈ ঘাঁহনি আৰু জলজ উদ্ভিদ দেখা পোৱা যায় ইয়াত পোৱা বিভিন্ন প্ৰজাতিৰ উদ্ভিদৰ ভিতৰত শিমলু, ভৃংগৰাজ, লাজুকী লতা, মাটিকান্দুৰী, টেঙেচী টেঙা, দুৰোণ বণ,কলা কচু, ঢেঁকীয়া, মানিমুনি, ববচা বন, বন জালুক, চেচু,, ঔটেঙা, ভেট, মেটেকা, কলমৌ, পুণী, শিঙৰী, এৰালি, ইকৰা, উলুখেৰ, নল, খাগৰি, কঁহুৱা, লকচা ইত্যাদিয়েই প্ৰধান 

 যাতায়াত 
পক্ষী উদ্যানখন যিহেতু পহুমৰা আৰু কিমিনলৈ যোৱা পথৰ মাজত অৱস্থিত, সেয়ে লখিমপুৰ চহৰৰ পৰা স্থলপথেৰে অহা-যোৱা কৰিব পাৰি লখিমপুৰৰ পৰা গাড়ীৰে আহিলে গন্তব্য স্থান পাব পাৰি 

 পৰিভ্ৰমী আৰু দেশীয় পক্ষীসমূহ 
পানী কাউৰীশতজান পক্ষী উদ্যানত দেখিবলৈ পোৱা চৰাইসমূহৰ ভিতৰত কিছুমান হৈছেঃ
 মাছোৰোকা 
 হাড়গিলা
 পানী কাউৰী
 বৰশৰালি
 তিল কপৌ
 ডাউক
 দলমৰা
 বৰটোকোলা
 কলীমূৰী হাঁহ
 বৰমূগী হাঁহ
 কাকলি হাঁহ
 পানীডাউক
 দলপুঙা
 ৰামপৰা
 পানী ডুবি
 কুকুহা
 শিলা পাখি
 বৰবালি বগোৱা
 বগা ধনেশ
 বগলী
 কুটুম চৰাই
 বুলবুলি
 ফুটুকী টুনি
চমকা চৰাই
 সৰু মুচৰি

 জলজ প্ৰাণী 
পক্ষী কুলৰ বাহিৰেও জলাশয়টো বিভিন্ন জলজ প্ৰাণী যেনে বিভিন্ন থলুৱা মাছ, কাছ, সাপ আদি আৰু বিভিন্ন জলজ উদ্ভিদৰ জৈৱ বৈচিত্ৰ্যৰে ভৰপুৰ 

 তথ্যসূত্ৰ 

শ্ৰেণী:অসমৰ সংৰক্ষিত অঞ্চল
শ্ৰেণী:অসমৰ পক্ষী উদ্যান
শতানন্দ (আনুমানিক ১০৬৮-১০৯৯) আছিল এগৰাকী ভাৰতীয় জ্যোতিৰ্বিজ্ঞানী, যি তেওঁৰ হাতপুথি ভাস্বতী (1099)ৰ দ্বাৰাই অধিক পৰিচিত শতানন্দ পুৰী বা উজ্জয়িনীৰ বাসিন্দা বুলি ভবা হয় আৰু তেওঁ বৰাহমিহিৰৰ সূৰ্য্যসিদ্ধান্তকে ধৰি অন্যান্য গ্ৰন্থৰ পৰা আহৰণ কৰিছিল 

শতানন্দ শংকৰ আৰু সৰস্বতীৰ পুত্ৰ, জন্ম ওড়িশাৰ পুৰীত তেওঁ হয়তো কেছাৰী বংশৰ দৰবাৰত সেৱা আগবঢ়াইছিল কিছুমান সূত্ৰৰ পৰা অনুমান কৰিব পাৰি যে, তেওঁ উজ্জয়িনীত বাস কৰিছিল তেওঁৰ নামৰ আক্ষৰিক সংস্কৃত অৰ্থ "শতাধিক আনন্দ" আৰু তেওঁ ১০৯৯ চনত প্ৰকাশিত তেওঁৰ জ্যোতিৰ্বিজ্ঞানৰ পুস্তিকা ভাস্বতীত শতকীয় সংখ্যাৰ ব্যৱহাৰ কৰিছিল গ্ৰন্থখনত ১২৮টা পদৰ সৈতে আঠটা চুটি অধ্যায় আছে, য'ত পঞ্জিকা প্ৰস্তুত কৰাৰ পদ্ধতি সন্নিবিষ্ট কৰা হৈছে গ্ৰহবোৰৰ দীৰ্ঘায়িত অৱস্থান গণনাৰ পদ্ধতিও তেওঁ সন্নিবিষ্ট কৰিছে ৫২৮ খ্ৰীষ্টাব্দক ৰেফাৰেন্স হিচাপে ব্যৱহাৰ কৰি তেওঁ বাৰ্ষিক প্ৰিচেচন হাৰ ১ মিনিট হিচাপে গণনা কৰিছিল অংশসমূহৰ ভিতৰত আছে:

তীথ্যাদিধ্ৰুৱাধিকাৰ (তিথি ধ্ৰুৱ)
গ্ৰহধ্ৰুৱাধিকাৰ (গ্ৰহ ধ্ৰুৱ)
পঞ্চাংগস্পটধিকাৰ(পঞ্জিকাৰ গণনা)
গ্ৰহস্পসধিকাৰ (গ্ৰহৰ প্ৰকৃত স্থান)
ত্ৰিপ্ৰস্নাধিকাৰ (তিনিটা সমস্যা: সময়, স্থান আৰু দিশ)
চন্দ্ৰগ্ৰহণাধিকাৰ (চন্দ্ৰগ্ৰহণ)
সূৰ্যগ্ৰহণাধিকাৰ (সূৰ্যগ্ৰহণ)
পৰিলেখাধিকাৰ (সূৰ্যগ্ৰহণৰ স্কেচ বা চিত্ৰাংকিত উপস্থাপন)

গ্ৰন্থখনৰ কেইবাটাও সমসাময়িক ধাৰাবাহিকও প্ৰকাশ পাইছিল বাৰাণসীৰ ভৱদাসৰ পুত্ৰ অনিৰুদ্ধই ১৪৯৫ খ্ৰীষ্টাব্দত সতানন্দৰ ভাস্বতীৰ ওপৰত এটা টোকা লিখিছিল

তথ্য সূত্ৰ

শ্ৰেণী:জ্যোতিৰ্বিজ্ঞানী
শ্ৰেণী:ভাৰতীয় বিজ্ঞানী
শ্ৰেণী:মৃত ব্যক্তি